Langkah Menangani Masalah Kencing Kotor (UTI)

Sakit kencing kotor merupakan penyakit yang boleh membuatkan pesakit rasa tidak selesa. Namun, jika anda merupakan pesakit kencing kotor yang berulang-ulang, ada beberapa langkah yang boleh diambil untuk mengurangkan rasa sakit itu.

Ketidakselesaan yang dialami ini dapat mengganggu kehidupan seharian mereka yang menghidap masalah kencing kotor.

Malah, tidak ada sesiapapun yang ingin berkerja sambil menahan kencing. Dalam masa yang sama, hidup juga akan jadi lebih sukar jika anda
terpaksa ke tandas berkali-kali setiap hari.

UTI boleh diubati, tetapi ia boleh berlaku berulang kali kepada individu yang sama terutamanya golongan wanita. Mereka kerap mengalami UTI disebabkan jarak saluran kencing yang dekat dengan rektum. Oleh sebab itu, bakteria lebih mudah untuk memasuki uretra.

Selalunya, doktor akan memberikan preskripsi antibiotik kepada pesakit untuk merawat UTI yang dialami. Namun, jika jangkitan disebabkan oleh masalah kencing kotor tidak sembuh, anda mungkin perlu melakukan lebih banyak ujian bagi menentukan
punca sebenar UTI ini.

Pesakit yang menghidap UTI boleh mengalami
gangguan dari segi emosi dan fizikal.
 Namun, semua ini boleh diatasi jika pesakit sanggup untuk melakukan beberapa perubahan dari segi gaya hidup untuk menangani masalah ini.

Untuk mendapatkan lebih banyak info tentang Jangkitan Saluran kencing, sila dapatkannya
di sini.

Perubahan pesakit UTI dari segi emosi

Ramai orang akan mengalami perubahan dari segi emosi apabila menghidap UTI. Kesakitan dan ketidakselesaan yang berlaku disebabkan penyakit ini mempunyai impak negatif terhadap perasaan dan emosi pesakit setiap hari.

Perubahan ini amat ketara dalam kalangan warga emas. Disebabkan masalah ini sering melanda mereka yang menghidap demensia dan Alzheimer, maka sukar untuk mereka berkomunikasi tentang
masalah ketika membuang air kecil.

Antara tanda yang sering mereka tunjukkan ialah perubahan dari segi tingkah laku seperti mengalami masalah untuk tidur, sering resah, depresi atau berhalusinasi.

Jika melihat sebarang perubahan tingkah laku pada orang tua anda, pastikan anda membawa mereka berjumpa doktor secepat mungkin.

Rasa sakit yang mereka alami ketika membuang air boleh datang sekali dengan simptom lain seperti demam dan badan menggigil.

Berbeza pula dengan kanak-kanak. Mereka juga mungkin alami
simptom kencing kotor
 yang sama seperti orang dewasa seperti sakit ketika membuang air kecil. Namun, mereka mungkin kerap mengamuk dan buat perangai akibat rasa tidak selesa itu.

Jika anak atau orang tua yang anda jaga mempunyai penyakit inkontinens urin, anda boleh mengurangkan
risiko UTI
 jika inkontinens yang mereka hadapi dirawat oleh doktor terlebih dahulu. Oleh sebab itu, berbincanglah dengan doktor untuk mendapatkan
 rawatan terbaik untuk anak ataupun ibu bapa anda.

Perubahan dari segi fizikal

Selain kekal melakukan rawatan seperti yang diarahkan doktor, pesakit yang menghidap UTI juga boleh melakukan beberapa perkara untuk mengurangkan ketidakselesaan disebabkan UTI.

Ada beberapa strategi yang dapat membantu pesakit untuk kekal selesa dan mengurangkan simptom yang dialami. Antaranya ialah:

1. Minum banyak air putih

Pastikan anda minum air secukupnya untuk mempercepatkan penyembuhan jangkitan saluran kencing. Anda mungkin perlu ke tandas dengan kerap, namun, anda akan kurang rasa sakit kerana air kencing akan jadi lebih cair.

Selain itu, minum banyak air juga dapat membantu mengeluarkan semua bakteria yang boleh menyebabkan jangkitan daripada saluran uretra. Jika anda tidak boleh minum air kosong dengan banyak, anda juga boleh tukarkannya dengan minuman lain seperti teh atau kopi.

Walau bagaimanapun, cuba elakkan mengambil minuman bergas ataupun manis. Cukup jika anda boleh minum 8 gelas air sehari.

2. Kosongkan pundi kencing anda

Apabila anda minum air dengan lebih kerap, sudah pasti anda akan selalu ke tandas untuk membuang air kecil.

Walaupun rasa sakit yang disebabkan oleh UTI akan membuatkan anda rasa ingin menahan kencing, elakkan berbuat demikian dan kosongkan pundi kencing anda secepat mungkin.

Tambah lagi, amalan menahan kencing adalah tidak digalakkan untuk penghidap UTI.

3. Letakkan sesuatu yang panas pada perut anda

Untuk mengurangkan rasa sakit yang dialami, anda boleh cuba letakkan kain panas atau
heating pad
pada bahagian bawah abdomen.

Selain itu, anda juga boleh mandi dengan air panas untuk mengurangkan kesakitan yang dialami.

4. Elakkan melakukan hubungan seks

Jika anda menghidap UTI, cuba elak mengadakan sebarang hubungan seks. Oleh sebab itu, lebih baik anda elakkannya sehingga simptom yang dialami sembuh sepenuhnya.

5. Guna pakaian yang sesuai

Elakkan memakai pakaian yang ketat dan tidak menyerap peluh. Sebarang lembapan pada kawasan alat sulit boleh boleh menggalakkan pertumbuhan bakteria.

Sebaiknya, cuba pakai seluar dalam yang diperbuat daripada kapas. Bukan sahaja selesa, material jenis ini juga dapat menyerap peluh dengan lebih baik.

6. Elakkan duduk terlalu lama

Jika anda perlu duduk dalam satu tempoh masa yang lama ketika berkerja, cuba bangun dan berjalan seketika untuk menghilangkan ketidakselesaan disebabkan UTI.

Berjalan boleh melegakan rasa sakit yang berlaku disebabkan cystitis. Alang-alang anda sudah berjalan, apa kata anda minum segelas dua air kosong atau berehat dengan secawan kopi atau teh.

Menyesuaikan diri dengan UTI dari segi sosial

UTI merupakan sejenis jangkitan bakteria yang lazim berlaku di kalangan wanita dan kekerapannya akan meningkat apabila usia semakin bertambah.

Menurut sebuah kajian yang dijalankan oleh Eriksson, et al., mereka mendapati wanita yang mengalami UTI mempunyai moral yang lebih rendah jika mereka tinggal berseorangan atau duduk di institusi seperti rumah orang-orang tua.

Mereka juga didapati tidak akan keluar rumah jika memakai kateter. Malah, ramai orang tua yang menghidap kencing kotor rasa menderita dan mudah marah disebabkan rasa sakit serta ketidakselesaan yang mereka alami.

Oleh sebab itu, penjaga perlu sentiasa peka akan kesihatan ibu bapa atau orang tua yang berada di dalam jagaan mereka.

Selain itu, wanita juga mempunyai risiko yang lebih tinggi untuk menghidap UTI. Malah, menurut statistik, wanita mempunyai risiko sebanyak 50% untuk menghidap UTI sekali seumur hidup.

Oleh sebab itu, ramai wanita yang memahami kesakitan dan ketidakselesaan pesakit yang menghidap UTI. Mereka boleh memberikan sokongan dan membantu anda untuk menyesuaikan diri dengan simptom yang dialami.

Menyesuaikan diri dengan UTI secara praktikal

Jika anda sering mengalami UTI, cara terbaik untuk elak pada masa hadapan ialah dengan berjumpa doktor dan mendapatkan rawatan yang bersesuaian.

Untuk pesakit yang mempunyai penyakit kronik pula, ada banyak
 langkah pencegahan
 yang boleh anda lakukan.
 Salah satunya ialah dengan sentiasa menjaga kebersihan diri untuk elakkan jangkitan daripada berlaku.

Selain itu, pesakit juga boleh mengambil ubat-ubatan seperti ubat tahan sakit yang boleh didapati secara
over-the-counter
 untuk mengurangkan ketidakselesaan yang dialami.

Ubat ini boleh membantu menghilangkan kesakitan untuk beberapa hari. Walau bagaimanapun, elakkan bergantung sepenuhnya terhadap ubat tahan sakit. Sebaiknya, anda berjumpa doktor untuk rawatan yang sepatutnya.

Sesuaikan diri dengan sakit kencing kotor

UTI merupakan penyakit yang boleh berlaku kepada sesiapa sahaja, terutamanya kaum wanita. Jika anda sering diserang UTI, mungkin sudah tiba masanya untuk anda melakukan beberapa langkah bagi menyesuaikan diri dengan penyakit tersebut.

Tidak ada satu langkah yang mujarab untuk semua orang untuk membantu menyelesaikan masalah kencing kotor. Oleh sebab itu, anda boleh cuba mana-mana langkah di atas dan lihat yang mana satu dapat membantu anda untuk atasi ketidakselesaan yang berpunca daripada UTI.

Sakit kencing kotor yang ringan boleh sembuh dengan sendirinya tanpa bantuan doktor. Apabila anda dapat merasakan simptom UTI, pastikan anda minum lebih banyak air untuk membuang bakteria daripada saluran uretra.

Ambil ubat-ubatan
over-the-counter
 daripada farmasi berdekatan untuk mengurangkan kesakitan yang dialami.

Jika simptom tidak hilang, anda perlu berjumpa doktor untuk pemeriksaan lanjut, lebih-lebih lagi jika demam, muntah-muntah dan menggigil semasa mengalami UTI. Simptom yang lebih serius mungkin merupakan petanda anda mempunyai
jangkitan buah pinggang.


Jangan Sangka Testis Lelaki Tidak Punya Bakteria, Kajian Kata Ia Boleh Jejaskan Kesuburan!

Setiap kali berbicara tentang perihal dan masalah kesuburan, ramai yang akan menyalahkan kaum wanita berbanding kaum lelaki.

Ini adalah satu norma yang wajar dihentikan segera kerana ketahuilah ketidaksuburan itu boleh berlaku pada kedua-dua jantina.

Bagi lelaki, ia tentu sahaja berkaitan dengan
masalah berkenaan organ reproduktif iaitu testis lelaki
.

Ada kajian kata testis kaum Adam boleh terjejas dek kehadiran bakteria! Adakah penyataan ini benar atau mitos semata-mata?

Jom sama-sama kita ikuti artikel ini untuk mengetahuinya dengan lebih mendalam lagi.

Lelaki & masalah kesuburan

Jangan terkejut jika kami kata kira-kira 30 hingga 40% kes pasangan suami isteri tidak subur adalah berpunca daripada golongan lelaki.

Ini kerana kita semua perlu faham bahawa kehamilan itu berlaku ekoran penyatuan dua sel iaitu telur dari wanita dan sperma dari lelaki.

Sekiranya salah seorang daripada pasangan itu mempunyai masalah dengan sel reproduktif
 mereka, sudah pasti peluang untuk mengandung akan menurun dengan mendadak.

Bagi lelaki, ada beberapa masalah sperma yang wajar diberi perhatian khusus iaitu:

Oligozoospermia
 – bilangan sperma rendah

Asthenozoospermia
 – masalah mobiliti sperma

Teratozoospermia
 – masalah morfologi sperma

Oligoasthenoteratozoospermia
 – gabungan masalah bilangan, mobiliti dan morfologi

Azoospermia
 – tiada langsung sperma di dalam air mani

Disebabkan itu, anda sebagai lelaki perlu segera dan selalu membuat ujian sperma untuk memastikan kesihatan dan kesuburan anda sentiasa kekal di tahap yang terbaik.

Kajian buktikan testis lelaki ada bakteria?

Mungkin sebelum ini ramai yang percaya bahawa testis lelaki adalah terhindar dari sebarang jenis bakteria, namun ada kajian yang buktikan ia tidak tepat.

Menurut kajian terbaharu dari Itali itu, memang wujud bakteria yang merebak, membiak dan hidup di dalam buah zakar lelaki.

Lebih membimbangkan, keadaan yang dikenali sebagai
 testicular microbiome
 ini dikatakan boleh
 mempengaruhi kesuburan kaum Adam
.

‘Kajian ini adalah sangat memeranjatkan kerana sebelum ini tidak pernah tercatat di mana-mana buku atau jurnal bahawa bakteria boleh berada di dalam testis,’ kata pengkaji Massimo Alfano yang juga merupakan Saintis di IRCCS Hospital San Raffaele di Milan.

Pengkaji turut menambah bahawa kewujudan bakteria ini mempunyai kaitan yang sangat rapat dengan kondisi lelaki yang
tidak punya sperma dalam air mani (azoospermia)
.

Dikatakan bahawa lelaki yang ada masalah azoospermia mempunyai bakteria dari dua kumpulan – Actinobacteria dan Firmicutes.

Manakala lelaki yang tidak ada masalah azoospermia pula mempunyai bakteria dari empat kumpulan – Actinobacteria, Bacteroidetes, Firmicutes dan Proteobacteria.

Ini bermakna kaum Adam sebenarnya mungkin tidak boleh lari daripada masalah bakteria di dalam testis lelaki tidak kira anda mempunyai masalah azoospermia atau tidak.

Walau bagaimanapun, kehadiran bakteria ini bukanlah penyebab azoospermia namun mungkin boleh jadi pencetus masalah sperma yang lain pula jika tidak dirawat dengan kadar segera.

Bagaimana untuk rawat masalah ini?

Sebenarnya, dapatan kajian ini masih baru dan memerlukan kajian lanjutan untuk meneliti kesahihannya dengan lebih mendalam lagi.

Ini bermakna mungkin masih belum ditemui sebarang penyelesaian yang boleh dijalankan untuk merawat masalah
testicular microbiome
 ini.

Pun begitu, perhatian bukanlah perlu diarahkan kepada masalah ini sahaja sebaliknya
 masalah azoospermia yang menjadi musuh utama setiap lelaki
.

Definisi azoospermia yang sebenar adalah merujuk kepada keadaan di mana air mani lelaki tidak langsung mempunyai kandungan sperma di dalamnya.

Kebiasaannya, sperma akan dihasilkan di dalam testis lelaki dan akan dikeluarkan bersama air mani apabila lelaki mencapai ejakulasi ketika seks.

Menurut kajian, masalah sperma ini akan menyerang sekurang-kurangnya 5 hingga 10% daripada
 lelaki yang disahkan mengalami masalah kesuburan
.

Sebagai seorang lelaki, kalian mungkin semula jadi dilahirkan dengan kondisi ini atau ia mungkin berlaku apabila anda meningkat usia dewasa kelak.

Bagaimana untuk rawat masalah azoospermia?

Pertama sekali, kalian perlulah berjumpa doktor untuk mendapatkan diagnosis awal menggunakan sampel sperma yang diperoleh dari testis lelaki.

Sampel ini kemudiannya akan dianalisis oleh pihak makmal untuk menentukan jenis azoospermia mana yang anda mungkin hadapi.

Selain pengambilan sampel ini, anda juga mungkin boleh cuba prosedur yang lain termasuklah:

Pemeriksaan fizikal luaran dan dalaman

Pemeriksaan alat sulit menggunakan MRI dan CT

Ujian hormon

Ujian genetik

Selepas itu, jenis rawatan akan ditentukan oleh pakar mengikut jenis azoospermia yang dihidapi.

Bagi lelaki yang mengalami kondisi
obstructive azoospermia
, kondisi ini boleh dirawat dengan pembedahan mikro dengan membuang halangan yang menyebabkan sperma tersekat di dalam sistem reproduktif.

Bagi lelaki yang mengalami kondisi
non-obstructive azoospermia
, kondisi ini boleh dirawat dengan pengambilan ubat-ubatan, rawatan hormon serta perubahan gaya hidup.

Dalam pada itu, kajian lanjutan berkenaan masalah bakteria dalam testis juga dikatakan akan membantu para saintis di luar sana untuk mencari
penyelesaian alternatif masalah azoospermia
.

Konklusinya, sila dapatkan bantuan dan rawatan doktor pakar sekiranya ada apa-apa masalah berkaitan testis lelaki dan kesuburan ya!


Kehamilan Luar Rahim, Apakah Punca Ia Boleh Terjadi & Risiko Yang Ditanggung Ibu

Kehamilan ektopik adalah di mana janin disenyawakan di luar rahim. Tetapi apakah punca kandungan luar rahim? Teruskan pembacaan anda untuk mengetahui jawapannya.

Untuk mendapatkan lebih banyak info tentang Kehamilan, sila dapatkannya
di sini.

Apa itu mengandung luar rahim?

Sebelum mengenal pasti antara punca kandungan luar rahim, jom kita ketahui apakah yang dimaksudkan dengan kehamilan jenis ini.

Mengandung luar rahim, atau turut dikenali sebagai
kehamilan ektopik
, adalah sejenis komplikasi kehamilan pada
trimester pertama.

Ia merujuk kepada implantasi ‘morula’ (tisu embrio peringkat awal) yang tidak berlaku pada dinding rahim, sebaliknya, berlaku pada kawasan lain.

Berdasarkan definisi ini, implantasi tisu yang telah disenyawakan ini boleh berlaku di mana-mana sahaja.

Ia sama ada di sekitar bahagian dalaman
organ reproduktif wanita
 (seperti kehamilan dalam
tiub fallopian
), mahupun di sekitar bahagian abdomen seperti kehamilan dalam hati (walaupun insiden ini adalah sangat jarang berlaku).

Menurut data dan statistik tentang kehamilan ektopik, dianggarkan sekitar 1.3 hingga 2.4% daripada keseluruhan kehamilan yang berlaku adalah daripada jenis kehamilan ektopik.

Angka tersebut menggambarkan perbandingan persis satu dalam setiap 100 hingga 300 kehamilan berkemungkinan untuk menjadi kehamilan ektopik.

Tambahan lagi, peratusan insiden kehamilan ektopik ini boleh menjadi lebih tinggi dalam kalangan mereka
yang mengandung
 melalui penggunaan bantuan teknologi reproduktif, setinggi 4%.

Di bawah tajuk besar kehamilan ektopik ini, terdapat beberapa pengelasan yang mencirikan jenis-jenis mengandung luar rahim yang wujud.

Sesetengah masyarakat mungkin maklum tentang kehamilan dalam tiub fallopian dan akan segera merujuk kepada kehamilan ektopik jenis ini apabila persoalan mengandung luar rahim diutarakan.

I
anya adalah variasi yang signifikan secara klinikalnya namun ia bukanlah satu-satunya jenis kehamilan ektopik yang ada.

Punca kandungan luar rahim

Terdapat beberapa faktor risiko yang meningkatkan lagi kemungkinan seseorang itu untuk menghidap keadaan ini.

Namun yang demikian, kira-kira satu per tiga daripada keseluruhan kes kehamilan ektopik tidak mempunyai faktor risiko atau punca yang berjaya dikenal pasti.

Antara faktor risiko yang dikenal pasti menjadi punca kandungan luar rahim adalah:

Penyakit
keradangan pelvis
(PID)

Penggunaan alat dalam rahim (IUD)

Pendedahan lampau terhadap bahan kimia diethylstilbestrol (DES)

Pembedahan lampau yang melibatkan tiub fallopian

Prosedur-prosedur atau pembedahan yang membabitkan
bahagian dalam rahim

Merokok

Sejarah kehamilan ektopik yang lampau

Endometriosis

Ikatan tiub (Tubal ligation)

Kesemua faktor-faktor risiko di atas menyebabkan kerosakan kepada tiub fallopian.

Pada dinding-dinding dalaman tiub fallopian, terdapat struktur mikro mirip rambut yang disebut sebagai cilia.

Fungsi cilia

Cilia ini berfungsi untuk mengerakkan telur daripada ovari, ke bahagian rahim.

Kekurangan bilangan cilia ini mengganggu peredaran telur daripada ovari ke rahim, menyebabkan kecenderungan untuk berlakunya kehamilan dalam tiub.

Wanita yang merokok mempunyai risiko untuk kehamilan dalam tiub
kerana merokok
 menyebabkan kerosakan pada cilia selain membunuh struktur ini.

Jika telur yang disenyawakan ini tidak digerakkan ke bahagian rahim dalam masa yang mencukupi (akibat masalah dengan struktur cilia), waktu transit akan meningkat.

Situasi tersebut meningkatkan juga kemungkinan untuk telur yang telah disenyawakan ini menampal pada dinding tiub fallopian, sekali gus menjadi punca kandungan luar rahim.

Wanita dengan penyakit keradangan pelvis (PID) mempunyai insiden kejadian kehamilan ektopik yang tinggi.

Ini khususnya bagi mereka yang menghidap jangkitan aktif atau pernah menghidap jangkitan lampau yang merebak ke atas (
ascending infection
) daripada bakteria-bakteria seperti
Chlamydia trachomatis
 atau
Neisseria gonorrhoeae
.

Punca kandungan luar rahim dalam PID ini disebabkan oleh pengumpulan tisu-tisu parut pada dinding-dinding dalaman tiub yang merosakkan cilia.

Dalam situasi di mana pengumpulan tisu-tisu parut ini menyebabkan tiub di kedua-dua belah bahagian tersumbat, pertemuan sperma dan juga
ovum
 adalah mustahil dan kehamilan tidak berlaku.

Mengikat tiub (
tubal ligation
) boleh menyebabkan kecenderungan untuk mendapat kehamilan ektopik.

Sekiranya seseorang wanita itu didapati hamil walaupun setelah menjalani prosedur mengikat tiub, kemungkinan untuk kehamilan ektopik perlu disyaki kerana 30% daripada kehamilan selepas melakukan prosedur ini adalah di luar rahim.

Malahan ianya adalah faktor risiko yang paling penting untuk terjadinya kehamilan dalam tiub.

Selain itu, proses pembalikan-semula tiub yang telah diikat juga berupaya untuk menyebabkan kehamilan ektopik kerana integriti dan struktur normal tiub telah diganggu dan terbentuknya tisu-tisu parut akibat pembedahan.

Punca kandungan luar rahim:
Kenal pasti simptomnya

Kira-kira 10% daripada wanita yang menghidap kehamilan ektopik tidak mempunyai sebarang simptom.

Dalam kebanyakan kes, simptom dan tanda yang berlaku tidak khusus kepada simptom dan tanda kehamilan ektopik.

Sebaliknya mirip penyakit-penyakit dan keadaan kesihatan yang lain seperti keradangan
apendiks,
 kilasan ovari (ovarian torsion), pemecahan cyst corpus luteum (ruptur of a corpus luteum cyst) jangkitan salur kencing dan juga keguguran.

Manifestasi klinikal kehamilan ektopik bermula secara puratanya setelah 7.2 minggu daripada tempoh datang bulan yang terakhir, dengan julat 4 hingga 8 minggu.

Apabila berlakunya tanda dan simptom, ia lazimnya adalah seperti berikut:

Pendarahan melalui faraj
 (pelbagai kuantiti)

Peningkatan bacaan hCG

Rasa sakit pada bahagian bawah abdomen secara tiba-tiba

Rasa sakit sekitar bahagian pelvis, punca kandungan luar rahim

Pangkal rahim yang sensitif dan sakit

Rasa sakit pada bahagian kiri atau kanan bawah abdomen

Benjolan pada bahagian kiri atau kanan bawah abdomen

Sekiranya kandungan menjadi semakin besar hingga pecahnya
tiub fallopian
, ianya boleh menyebabkan simptom seperti kembungan abdomen, rasa sakit yang sanga teruk di sekitar abdomen, abdomen mengeras (
peritonism
) dan juga kejutan hipovoemia (
hypovolaemic shock
).

Keadah rawatan

Terdapat beberapa pilihan
rawatan kandungan luar rahim
 yang akan digunakan oleh pakar perubatan, seperti:

Pemerhatian rapi (Expectant management)

Kebanyakan doktor akan memilih untuk tidak melakukan apa-apa terlebih dahulu, sebaliknya mereka akan menilai trend
hormon hCG
dalam serum dan juga dapatan daripada ujian pengimejan.

Untuk tujuan itu, kebanyakan wanita akan menerima temu janji bagi menilai semula bacaan serum hCG bagi melihat jika terdapat punca kandungan luar rahim.

Selain itu ujian pengimejan ultrasound semula akan dilakukan, bagi melihat perubahan yang berlaku (jika ada).

Tiada ubat atau intervensi lain yang diberikan pada tempoh ini. Ini kerana lazimnya, paras serum hCG ini akan menurun dengan sendirinya, menandakan
janin
tersebut mati secara semula jadi akibat tidak berjaya untuk terus berkembang.

Baca juga:

Penggunaan ubat, atasi punca kandungan luar rahim

Rawatan awal menggunakan ubat methotrexate untuk kehamilan ektopik adalah alternatif lain sekiranya pembedahan tidak dilakukan.

Jika diberi pada peringkat awal kehamilan ektopik, ianya mampu untuk menghentikan perkembangan embrio tersebut, mengakibatkan keguguran secara spontan atau isinya terurai dan diserap sepenuhnya oleh badan ibu, atau dikeluarkan mengikut
darah haid
.

Kontraindikasi bagi rawatan ini adalah penyakit darah, buah pinggang, hati dan juga sekiranya saiz embrio (melalui ukuran dalam pengimejan
ultrasound
) telah melebihi ukuran 3.5 cm.

Selain itu, kontraindikasi lain adalah sekiranya turut berlaku kehamilan heterotopik, kerana pengambilan methotrexate mampu untuk
menyebabkan keguguran
 janin normal dalam rahim.

Pembedahan

Sekiranya seseorang itu tidak sesuai untuk menjalani rawatan menggunakan kedua-dua kaedah yang di atas, pilihan terbaik mereka adalah melalui pembedahan.

Rawatan pembedahan yang dilakukan untuk kes mengandung luar rahim adalah sama ada pembedahan laparotomy ataupun pembedahan laparoskopik.

Kedua-dua kaedah ini digunakan untuk mendapatkan visual dan akses terhadap kawasan pelvis.

Ini membolehkan doktor untuk memilih untuk memotong tiub yang terjejas dan membuang kandungan ektopik tersebut (
salpingotomy
) atau membuang tiub yang terjejas itu sekali (
salpingectomy
).

Sekiranya anda mempunyai tanda-tanda dan simptom-simptom yang menunjuk ke arah punca kandungan luar rahim, segera berjumpa dengan doktor anda bagi mendapatkan pemeriksaan fizikal, ujian pengesahan dan juga pilihan rawatan yang sesuai dengan keadaan anda.

Anda juga mampu untuk mendapatkan maklumat yang lebih lanjut tentang
peluang kehamilan
anda yang akan datang berdasarkan rawatan yang dipilih oleh doktor anda.

Rawatan awal dan perhatian doktor yang mencukupi akan memberi kesan yang positif kepada si ibu.

Justeru,
elakkan berlengah sekiranya anda khuatir
 tentang keadaan diri dan juga kandungan anda.


Baby Kerap Kentut Tapi Tak Berak? Ibu Boleh Cuba 5 Petua Ini Untuk Atasinya

Jika bayi kerap kentut tapi tak berak, anda tidak perlu risau. Ini kerana si manja masih dalam proses untuk membiasakan diri dengan sistem pencernaan diri mereka. Ia adalah perkara normal pada bayi.

Terdapat beberapa sebab mengapa si manja mungkin tidak berak. Ia pastinya boleh menyebabkan ketidakselesaan pada mereka, bahkan diri anda sendiri sebagai
ibu bapa.

Namun dalam kebanyakan kes, ia bukanlah sesuatu yang perlu dibimbangkan. Teruskan pembacaan untuk mengetahui lebih lanjut mengenai bayi tak berak tapi kentut.

Untuk mendapatkan lebih banyak info tentang Keibubapaan, sila dapatkannya
di sini.

Punca bayi kerap kentut tapi tak berak

Bayi boleh men
galami semb
elit. Malah dianggarkan lebih 30 peratus si kecil kerap mengalaminya.

Situasi itu boleh membuatkan bayi mengeluarkan angin (
membuang angin
/kentut), walaupun tidak membuang air besar.

Selain itu, bayi anda mungkin menelan lebih banyak udara terutamanya semasa
menangis
, sekali gus meningkatkan angin di dalam badannya.

Sesetengah bayi pula mempunyai lebih banyak angin dalam badan secara semula jadi. Sekiranya
bayi kerap kentut busuk
, ia mungkin hanya kentut yang lebih berbau tanpa sebarang masalah kesihatan.

Walau bagaimanapun, jika bayi kelihatan mengalami kesakitan kesan angin ini, bawalah mereka untuk mendapatkan pemeriksaan dengan
pakar kanak-kanak.

Baca juga:

Adakah sembelit punca bayi kerap kentut tapi tak berak?

Jika bayi mempunyai banyak angin tetapi tidak membuang air besar, semak tanda dan gejala sembelit lain seperti:

Menangis berlebihan atau mudah meragam

Selera makan
 berkurangan

Meneran teruk atau muka kemerahan tetapi tidak berak

Najis kecil dan keras (jika membuang air besar)

Najis kering (jika membuang air besar)

Apa yang perlu dilakukan?

Dalam kebanyakan kes, masalah perut berangin dan sembelit bayi akan hilang dengan sendiri apabila
sistem penghadaman
 mereka menjadi lebih matang.

Pemeriksaan doktor

Jika si manja baru lahir – di bawah usia 6 minggu – tidak membuang air besar sama sekali atau sangat jarang, lakukan pemeriksaan doktor segera.

Dalam kes jarang berlaku, tidak berak boleh menjadi tanda kemungkinan masalah kesihatan. Semak simptom lain seperti:

Muntah

Menolak disusukan

Menangis berlebihan

Perut buncit

Membongkok seperti dalam kesakitan

Demam

Najis berdarah

Justeru, amat penting untuk ibu ayah membawa anak bagi pemeriksaan doktor jika terdapat darah dalam najis mereka.

Sekali-sekala bayi berusia lebih 6 minggu akan
mengalami sembelit
. Namun sekiranya si kecil tidak berak lebih daripada seminggu atau mengalami sembelit dengan najis keras lebih daripada sekali, bawa mereka untuk pemeriksaan doktor segera.

Rawatan rumah bantu atasi bayi kerap kentut tapi tak berak

Berundinglah dengan doktor jika anda perlu mencuba rawatan di rumah bagi mengatasi bayi tak berak tapi kentut seperti:

Cecair

Jika si manja berusia lebih 6 bulan – usia anak amat penting untuk dititikberatkan – anda boleh memberikan mereka beberapa mL air.

Untuk bayi berumur sekurang-kurangnya 1 bulan, berbincang dengan doktor untuk memberikan mereka sedikit jus epal atau jus pir – 30 mL untuk setiap bulan, sehingga 4 bulan. Bayi yang sudah mengambil
makanan pejal
 jugal boleh diberikan jus prun.

Jus ini mempunyai gula semula jadi yang disebut sebagai sorbitol yang berfungsi sebagai laksatif (julap). Ia mungkin membantu melembutkan najis bayi.

Makanan

Bayi yang sudah mula mengambil makanan pejal boleh diberikan makanan
tinggi serat
 untuk membantu melancarkan pergerakan usus mereka.

Berikan mereka pilihan makanan seperti buah prun,
ubi keledek
 atau sebarang jenis buah-buahan.

Senaman

Si kecil mungkin hanya perlu bergerak untuk merangsang pergerakan usus. Jadi bantu mereka dengan menggerakkan kaki mereka seperti gerakan mengayuh basikal.

Anda juga boleh mengangkat bayi supaya mereka dapat ‘berjalan’ di pangkuan paha.

Urutan dan mandian air suam bantu atasi bayi kerap kentut tapi tak berak

Lakukan urutan lembut
pada perut
dan badan si kecil. Ini dapat membantu melegakan dan melancarkan pencernaan mereka.

Anda juga boleh mencuba berikan si manja mandian air suam untuk menenangkan diri mereka.

Ubatan

Sekiranya sebarang petua di atas tidak membawa sebarang perubahan, doktor mungkin akan mengesyorkan mencuba suppositori gliserin.

Walaupun perlu dimasukkan ke
 dalam dubur
bayi, namun ia mungkin dapat memberikan kelegaan dan membantu si manja tidur lebih lena selepas mereka dapat membuang air besar.

Akhir kata

Sekiranya bayi kerap kentut tapi tak berak, bertenang. Ia gejala normal pada bayi kerana mereka sedang belajar menerima makanan dan mencernanya. Si manja juga mungkin sembelit.

Lakukan pemeriksaan doktor segera jika
bayi baru lahir
 – di bawah usia 6 minggu – langsung tidak berak sama sekali.

Anda juga perlu membawa anak berjumpa doktor sekiranya mereka mengalami sembelit lebih daripada 5 hingga 7 hari atau wujud gejala lain.


Boleh Bau Kemaluan Sendiri Sampai Ke Luar Seluar? Bahaya Ni!

Setiap individu pasti pernah mengalami masalah kemaluan berbau busuk. Masalah zakar ataupun vagina berbau kadang-kadang boleh buatkan kita rasa tak senang duduk.

Walaupun ramai yang tahu kemaluan sememangnya mempunyai bau yang tersendiri, tapi normal ke kalau anda boleh bau kemaluan anda walaupun selepas pakai seluar?

Jangan biarkan masalah kemaluan berbau busuk menghantui hidup anda! Cuba baca artikel ini, mana tahu boleh membantu!

Untuk mendapatkan lebih banyak info tentang Kesihatan Wanita, sila dapatkannya
di sini.

Kemaluan berbau busuk adalah normal

Kemaluan berbau busuk merupakan masalah yang biasa untuk lelaki dan juga perempuan. Sebenarnya, berbeza dengan apa yang semua orang risaukan, masalah
kemaluan berbau merupakan perkara yang normal!

Jangan tertipu dengan semua iklan yang bermain di kaca televisyen ataupun di media sosial. Kemaluan yang berbau wangilah yang sebenarnya tidak normal!

Alat sulit mempunyai
bau semula jadinya yang tersendiri.
 Kadang-kadang, baunya akan sedikit kuat jika anda berpeluh ataupun baru lepas membuang air.

Kaum hawa juga mungkin akan mendapati ada waktu tertentu dalam setiap bulan di mana bahagian intim berbau lebih kuat daripada biasa.

Kadangkala, kemaluan juga akan berbau lebih kuat selepas aktiviti seks!

Tetapi, jika alat sulit anda mempunyai
bau yang hanyir atau lebih kuat daripada biasa
, ataupun mengeluarkan cecair yang berwarna pelik dan likat, anda perlu tahu bahawa itu adalah tidak normal.

Bahaya jika lebih dari sekadar bau!

Anda perlu tahu bau yang terlalu kuat adalah tidak normal. Cuba periksa jika anda ada mengalami tanda-tanda berikut:

Keluar cecair yang berwarna hijau, kuning, atau kelabu.

Ada kesan darah di dalamnya atau mempunyai kepekatan yang luar biasa.

Rasa sakit atau pedih ketika buang air, atau sakit yang berterusan pada vagina/zakar

Suhu badan meningkat dan rasa seperti hendak demam

Jika alat sulit anda mula berasa sakit
 dan berbau ‘hanyir’, anda perlu berjumpa dengan doktor untuk mengetahui punca sebenar kemaluan anda menghasilkan bau yang kurang enak.

Bau yang kuat disusuli dengan pengeluaran cecair berwarna ataupun likat merupakan tanda penyakit.

Apa yang menyebabkan kemaluan berbau busuk?

Bagi perempuan,
vagina berbau mungkin disebabkan vaginosis bakteria
 (
bacterial vaginosis
). 30% daripada semua wanita tidak kiralah apa pun latar belakangnya ada risiko untuk menghidap vaginosis bakteria.

Vaginosis bakteria bukanlah sejenis STI, tetapi kadangkala boleh disalahertikan sebagai STI. Vagina akan berbau paling kuat setelah melakukan hubungan seksual.

Bagi kaum adam pula,
penyakit yang sering menyerang ialah smegma
 – satu kondisi yang selalu terjadi kepada lelaki yang tidak berkhatan.

Jika bahagian zakar tidak dibersihkan secara rutin, satu lapisan kulit mati berwarna putih akan berkumpul di bahagian kulup zakar. Smegma akan buatkan zakar berbau busuk.

Lapisan ini jika dibiarkan akan mendatangkan rasa sakit dan pedih di bahagian kemaluan anda.

Smegma ubatnya mudah sahaja. Selalulah basuh bahagian zakar anda menggunakan air yang mengalir. Cuba tarik bahagian kulup zakar dan basuhkannya dengan sedikit sabun.

Walau bagaimanapun, penyakit yang disenaraikan di atas hanyalah sebahagian daripada punca yang boleh menyebabkan kemaluan anda berbau.

Jika anda rasa risau tentang
kesihatan alat sulit anda
, jangan malu untuk berjumpa dengan doktor ya! Mereka merupakan pakar yang sentiasa bersedia untuk merawat anda tidak kiralah apa pun sakit yang anda alami.

Bersihkan kemaluan anda!

Perbincangan tentang topik yang berkisarkan kemaluan masih lagi bersifat tabu di Malaysia. Namun, itu tidak bermakna anda perlu malu dan sembunyikan masalah anda.

Jika kemaluan anda berbau lebih kuat daripada biasa, elakkan daripada melakukan aktiviti meruang. Meruang boleh akibatkan lebih banyak jangkitan kuman pada bahagian intim anda.

Jangan juga basuh kemaluan anda dengan terlalu banyak sabun ataupun sembur dengan deodoran! Semua ini hanya akan jadikan jangkitan lebih teruk dan baunya semakin kuat!

Cara yang terbaik untuk pastikan bahagian intim anda bersih dan berbau ‘okay’ adalah menjaga kebersihan diri dengan baik.

Basuh bahagian luar vulva ataupun zakar anda dengan air yang mengalir. Tidak mengapa kalau anda mahu gunakan sedikit sabun.

Lap kemaluan anda hingga kering. Kemudian, pakai seluar dalam yang kering dan selesa. Kadang-kadang, material seluar dalam juga memainkan peranan dalam bau kemaluan.

Cuba pakai seluar dalam yang diperbuat daripada kapas. Selain itu, elakkan seluar dalam yang terlalu ketat.

Kesimpulan

Banyak perkara yang boleh sebabkan kemaluan berbau busuk.

Pemakanan, material seluar yang anda pakai dan juga kebersihan diri semuanya faktor yang menentukan kesihatan alat sulit anda.

Jika anda mahukan bahagian intim yang sihat, banyakkan makan buah-buahan dan sayur-sayuran.

Tetapi, anda perlu tahu bahawa bau yang sangat kuat adalah tidak normal. Jangan malu. Anda perlu berjumpa doktor supaya masalah anda boleh dirawat dengan segera!


Tak Sangka! Sebenarnya Kita Berjaya HAPUSKAN Satu Penyakit Ini Di Peringkat Global!

Apabila sesuatu wabak penyakit melanda di peringkat global, pasti ramai yang mula resah dan tertanya, adakah penyakit tersebut akan sampai ke Malaysia?

Perkara ini mudah sahaja untuk difahami. Jika tidak terdapat sebarang perlindungan awal seperti pencegahan melalui suntikan vaksin, pasti penyakit tersebut akan menjengah negara ini dengan pantas dan mudah tanpa perlu mengetuk pintu sempadan negara.

Namun, untuk pengetahuan anda juga, terdapat wabak yang tidak lagi wujud dan diisytihar telah dibasmi secara total di muka bumi ini. Apakah ia? Ketahuinya melalui artikel ini.

Penyakit yang berjaya dibasmi

Sehingga kini, terdapat hanya satu penyakit yang berjaya dibasmi secara keseluruhan di peringkat global. Ia adalah penyakit
cacar
.

Terdapat satu lagi penyakit yang berjaya dibasmi, tetapi ia hanya menjangkiti haiwan, yang dikenali dengan nama penyakit
rinderpest
.

Cacar adalah penyakit pertama dan satu-satunya penyakit berjangkit manusia yang berjaya dibasmi melalui intervensi atau perancangan yang teliti.

 Cacar (
variola
) terjadi dalam dua jenis keadaan:
variola major
 dan
variola minor
.
Variola major
 adalah istilah yang digunakan bagi merujuk kepada kadar kematian akibat cacar yang berlaku antara 30-5-%.

Variola minor
 pula bermakna kadar kematian akibat cacar yang berlaku kurang daripada 1%.

Kes terakhir penyakit cacar

Bagi kes variola major, ia telah dikesan kali terakhir terjadi pada bulan Oktober 1975 di Bangladesh.

Manakala untuk kes natural terakhir yang melibatkan jangkitan variola minor, ia telah didiagnosis berlaku kepada seorang kanak-kanak bernama Ali Maow Maalin pada 26 Oktober 1977, di daerah Merca, Somalia.

Ali telah berjaya disembuhkan daripada penyakit cacar ini dan penyakit cacar telah diisytihar berjaya dibasmi secara total dua tahun kemudian pada 1979.

Apa yang menarik mengenai Ali ini ialah, dia kemudiannya terlibat dalam kempen pembasmian
polio
mielitis yang berjaya di Somalia.

Walau bagaimanapun, dia disahkan meninggal dunia akibat penyakit
malaria
 semasa menjalankan vaksinasi polio selepas kemunculan semula poliovirus pada tahun 2013.

Peluang pembasmian penyakit lain

Walaupun cacar menjadi satu-satunya penyakit yang telah berjaya dibasmi, terdapat juga potensi untuk penyakit-penyakit lain dibasmi sepertimana penyakit cacar ini.

 Sebagai contoh, penurunan kes polio dari tahun ke tahun menjanjikan satu lagi peluang untuk ia berjaya dibasmi secara total.

Dengan sebanyak 52,552 kes polio direkodkan pada tahun 1980, ia telah menurun kepada hanya 33 kes pada tahun 2018.

 Wilayah-wilayah berikut telah diisytiharkan sebagai wilayah yang bebas daripada penyakit polio:

Benua Amerika: bebas polio pada tahun 1994

Rantau Indo-pasifik: bebas polio pada tahun 1997

Benua Eropah: bebas polio pada tahun 1998

Rantau Pasifik Barat termasuk China: bebas polio pada tahun 2000

Rantau Asia Tenggara termasuk India: bebas polio pada tahun 2014

Sejarah telah menunjukkan, usaha pembasmian wabak penyakit tidak mengambil masa yang pendek.

Usaha berpuluh tahun yang dilaksanakan ini telah menyelamatkan ribuan nyawa lain terutamanya generasi baharu umat manusia.

Jangan disebabkan oleh kedegilan kita untuk menerima suntikan vaksin, penyakit-penyakit berbahaya ini kembali menjengah tubuh badan kita.

Pada masa itu, usaha bertahun-tahun untuk membasminya telah menjadi satu usaha yang sia-sia. Jika kita bukanlah seorang individu yang berilmu dalam sesuatu bidang, serahkan kepada pakarnya kerana mereka lebih mengetahui.


Tip Ajar Anak Tulis ABC? Mama Boleh Mula Dengan 5 Cara Ini, Baru Si Kecil Seronok!

Lagu ABC menjadi antara
lagu popular
 yang menjadi hafalan bagi anak kecil. Bahkan ia mungkin menjadi lagu pertama yang anda ajarkan kepada si kecil. Tetapi bagaimana caranya untuk mengajar anak belajar menulis ABC?

Ketahui caranya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Tanda anak bersedia untuk belajar menulis

Sebelum anak mula belajar menulis ABC prasekolah, mereka biasanya akan membuat kesimpulan
setiap tulisan
 yang dilihat mempunyai makna.

Sebagai contoh, apabila melihat tulisan dalam buku, apa yang anda tulis, papan tanda jalan, sari kata rancangan dan lain-lain.

Sekiranya anda tidak pasti sama ada si kecil sudah
bersedia untuk belajar
menulis atau tidak, tanya beberapa soalan ini kepada diri sendiri:

Bolehkah mereka mengenali huruf apabila melihatnya?

Adakah mereka berminat atau bertanya bagaimana untuk menulis?

Adakah anak berpura-pura menulis seperti membuat coretan atau simbol untuk ‘surat’ mereka?

Adakah mereka tahu cara memegang pensel dengan betul semasa menulis atau mewarna?

Adakah mereka cuba bereksperimen dengan menulis ejaan
nama mereka
, walaupun tunggang-langgang?

Jika kebanyakan jawapan bagi persoalan di atas adalah
 ya
, maka anak kini sudah bersedia untuk diajar menulis!

Petua mengajar anak belajar menulis abc

Mempelajari cara menulis abjad adalah salah satu langkah pertama dalam perjalanan
pembelajaran anak
.

Biasanya kebanyakan ibu bapa akan memberikan anak buku latihan penulisan abjad untuk mereka belajar menulis. Namun ada kalanya cara ini tidak berkesan.

Apa kata anda cuba tip berikut:

1. Latihan menguatkan tangan

Sebelum belajar menulis ABC prasekolah, anda disarankan untuk menggalakkan si kecil melakukan perkara melibatkan
kemahiran motor halus
 bagi membantu memudahkan pembelajaran penulisan tangan nanti.

Antara aktivitinya:

Melukis

Mewarna

Menyurih garis lurus, garis senget dan bentuk seperti bulatan

Membuat rantai daripada manik

Melukis
dengan pasir
 atau tepung

Menggunakan gunting

Mengambil pompom dengan penyepit dan pelbagai lagi

2. Menulis huruf menggunakan aktiviti deria

Aktiviti menulis deria atau
sensory letter writing
 merupakan cara menyeronokkan untuk menulis abjad tanpa
penggunaan pense
l atau kertas.

Tunjukkan contoh kepada anak cara untuk membentuk huruf dengan menulis di atas tanah atau pasir.

Seperkara yang perlu anda ketahui, walaupun anak melihat anak menulis huruf B dari atas ke bawah, itu tidak bermakna mereka akan melakukan dengan cara yang sama.

Terdapat banyak cara
fun
lain yang boleh dilakukan dengan menggunakan barangan rumah seperti
chopstick
, blok mainan, putik kapas dan sebagainya untuk membentuk abjad lurus.

Selain itu, berikan anak
 tanah liah atau
slime
,
 reben atau tali kasut untuk membentuk huruf berlekuk.

3. Latihan menulis yang kerap

Apabila diberikan kertas, anak mungkin
akan mencontengnya
berbanding menulis. Jangan memarahi mereka kerana itu adalah sebahagian daripada proses pembelajaran. Sebaliknya galakkan mereka untuk menconteng.

Semakin
anak membesar
, akan berlaku perubahan daripada contengan kepada menghasilkan bentuk tertentu seperti orang lidi – hasil gabungan bentuk bulat dan garis lurus.

Bahkan lama-kelamaan, anak turut akan belajar melukis bentuk seperti segi tiga walaupun garisannya senget.

4. Belajar menulis ABC di kertas kosong

Umumnya, anak cenderung untuk mula menulis huruf besar. Jadi berikan anak sekeping kertas kosong yang besar, seperti kertas A4.

Dalam proses mengajar anak, anda boleh menulis abjad besar atau kecil pada sudut kertas untuk dijadikan contoh buat si kecil.

Untuk membuat anak tertarik, sediakan pensel warna atau krayon buat mereka.

5. Surih huruf di atas kertas

Berlatih menulis pada kertas surih bergaris dapat mengajar mereka mengenai garisan, bahkan ini merupakan kaedah yang akan
diajar di tadika
.

Buku latihan menulis seperti ini banyak terdapat di pasaran. Tambahan pula, kebanyakannya turut menyediakan contoh anak panah dan turutan nombor cara menulis abjad ini.

Jika anda mahu membuatnya sendiri, apa yang diperlukan adalah kertas bergaris kosong dan isikan huruf tertentu dalam bentuk titik dengan pen.

Urutan betul belajar menulis ABC prasekolah

Apabila menyebut ABC, anda pastikan mahu
mengajar anak
 menulis abjad ini mengikut urutan, betul tak? Hakikatnya adalah tidak semestinya anda perlu mengikut susunan abjad.

Cara terbaik adalah dengan memulakan huruf lebih mudah terlebih dahulu sebelum ke huruf yang agak mencabar.

Langkah pertama
: L, I, H, E, F, T

Langkah kedua
: V, X, N, M, W, A, Y, K, Z

Langkah ketiga
: C, D, B, O, P

Langkah keempat
: U, J, Q, R, S, G

Baca juga:

Berikan galakan!

Sebagai ibu bapa
, pastinya kita mahu anak melakukan yang terbaik. Namun apabila bercakap mengenai belajar menulis, ia memerlukan banyak latihan.

Apabila anak berasa dikritik dan tidak diberikan galakan, mereka boleh
menjadi sedih, kecewa
dan tidak mahu belajar menulis ABC lagi. Jadi daripada memberikan kritikan, apa kata anda berikan sokongan.

Gunakan frasa ayat seperti “Cantik dah tulisan anak Mama ini! Lain kali Husna pastikan B menyentuh garisan tengahnya, okay sayang?” berbanding “Bentuk B ini kena betul-betul bulat, baru betul”.

Semoga bermanfaat dan selamat mencuba!


Jenis Elektrik Atau Pakai Buang? Pertimbangkan Ini Sebelum Beli Berus Gigi!

Kebersihan mulut, lidah dan gigi
 merupakan satu aspek yang sama penting seperti menjaga kesihatan tubuh badan kita.

Cara paling mudah untuk memastikan gigi anda sihat adalah dengan memberus gigi anda dengan kerap.

Oleh itu, pemilihan berus gigi yang sesuai dan betul adalah penting menyingkirkan plak dan mengelakkan kerosakan pada gigi dan gusi.

Terdapat dua jenis pilihan: jenis elektrik dan jenis gigi manual (atau pakai buang).

Petua umum memilih berus gigi

Terdapat ciri-ciri tertentu yang harus dicari ketika memilih alat ini, sama ada manual atau elektrik:

Saiz

Alat ini seharusnya dapat
 memberus permukaan gigi anda dan tidak menyakitkan gusi anda
.

Kepala berus gigi yang lebih kecil pasti dapat membolehkan anda untuk menjangkau tempat kecil dan bahagian belakang gigi anda.

Pemegang alat ini seharusnya bersesuaian dengan tangan anda dan selesa.

Bulu berus

Penggunaan jenis elektrik akan membolehkan anda menukar bulu berus: lembut, sederhana atau keras.

Bagi kebanyakan individu, jenis lembut adalah pilihan yang paling selamat walaupun sebenarnya akan membuatkan anda cenderung untuk menggosok gigi dengan kuat.

Memilih alat ini yang keras boleh merosakkan gusi, permukaan akar,
perlindungan enamel gigi.

Penjagaan berus gigi untuk mulut lebih cantik

#1. Jangan berkongsi

Seperti jangkitan lain, berkongsi alat ini
 boleh membawa kepada jangkitan yang disebarkan melalui air liur dan cecair badan yang lain.

Amalan ini boleh menjadi kebimbangan khusus bagi mereka yang memiliki sistem imunisasi badan yang rendah atau sememangnya sudah dijangkiti penyakit berjangkit.

#2. Penjagaan berus gigi

Selepas memberus gigi, cuci alat ini untuk mengeluarkan apa-apa ubat gigi atau kekotoran dari berus.

Anda mesti menyimpan alat ini dalam kedudukan menegak untuk membolehkan ia kering untuk penggunaan yang seterusnya.

Sebaiknya, jika boleh, pisahkan alat ini anda dari bercampur dengan berus gigi individu lain untuk mengelakkan sebarang pencemaran silang.

#3. Elakkan menyimpan dalam bekas

Anda mungkin berfikir bahawa menyimpan dalam bekas boleh melindungi alat ini dari kekotoran.

Tetapi, menyimpannya dalam bekas tertutup boleh menyebabkan pertumbuhan mikroorganisma lebih kondusif berbanding dalam udara terbuka.

#4. Ganti berus gigi

Alat ini akan menjadi haus selepas beberapa bulan digunakan dan ia bergantung kepada kekerapan penggunaannya.

Jenis yang khas untuk kanak-kanak
 perlu lebih kerap diganti berbanding berus gigi dewasa.

Pakai buang atau elektrik?

Selagi anda membersihkan gigi dengan kerap menggunakan teknik memberus yang betul, pasti anda dapat mengurangkan peningkatan plak dan menjadikan gigi anda sihat, tidak kira sama ada anda menggunakan jenis elektrik atau manual.

Berikut adalah beberapa perkara yang harus diingat semasa anda membuat pilihan memilih jenis yang terbaik:

Kos

Walaupun terdapat beberapa pilihan berus gigi berkuasa mampu milik yang dijual, pastinya jenis elektrik memiliki kos lebih tinggi berbanding jenis manual.

Selain perbelanjaan membeli jenis elektrik, anda perlu kerap menggantikan kepalanya boleh tanggal sekerap anda menggantikan jenis manual anda.

Pastinya, jika penggunaan jenis elektrik dapat
membantu menjaga gigi anda lebih bersih
, ia dapat membantu mengurangkan perbelanjaan bil pergigian anda.

Kecenderungan

Sebenarnya, berus gigi yang terbaik adalah apabila anda dapat menggunakannya dengan baik.

Sesetengah individu mungkin tidak suka rasa bergetar apabila menggunakan jenis elektrik.

Bagi sesetengah yang lain pula, mungkin berpendapat penggunaan jenis elektrik dapat membantu membersihkan permukaan gigi dengan lebih efektif.

Ini mungkin benar untuk mereka yang memiliki
masalah seperti kesakitan arthritis
.

Jika anda suka menggunakannya, ia menjadikan anda lebih cenderung untuk memberus gigi mengikut jangka masa yang disyorkan – dua minit.

Sesetengah jenis elektrik turut dicipta dengan fungsi pemberitahu masa (
build in-timer).

Keberkesanan

Melalui hampir 30 kajian saintifik yang telah banyak dijalankan untuk mengkaji keberkesan jenis elektrik dan jenis manual.

Hasil kajian menunjukkan tidak banyak perbezaan signifikan dapat dilihat antara penggunaan jenis elektrik dan manual dalam keupayaan
mengeluarkan plak dan mencegah penyakit gusi, gigi dan mulut
.

Namun terdapat bukit menunjukkan jenis elektrik tertentu yang dipanggil jenis berputar (
rotation oscillation toothbrush)
, adalah lebih berkesan berbanding jenis manual.


Nak Amalkan Minum 8 Gelas Air Sehari, Ikut 7 Cara MUDAH Ini Biar Tak Lupa

Minum air lapan gelas sehari kedengaran mudah, betul tak? Namun hakikatnya, ramai yang mengabaikannya. Terdapat banyak kebaikan minum air ini yang mungkin tidak anda ketahui.

Baca selanjutnya untuk mengetahui tentang manfaatnya serta cara minum air yang betul.

Untuk mendapatkan lebih banyak info tentang Pemakanan Sihat, sila dapatkannya
di sini.

Kebaikan minum air mencukupi setiap hari

Pengambilan air
mencukupi setiap hari adalah penting untuk kesihatan anda. Ia mencegah dehidrasi, yang menjadi punca pemikiran terjejas, perubahan mood, badan terlalu panas, sembelit dan batu karang
1
.

Air tidak mempunyai kalori, jadi secara tidak langsung ia membantu menguruskan berat dan mengurangkan pengambilan kalori jika anda kerap mengambil minuman manis lain seperti air soda.

Badan memerlukan lebih banyak air jika anda:

Dalam iklim panas

Lebih aktif secara fizikal

Demam

Mengalami cirit-birit
 atau muntah

Untuk dapat berfungsi dengan baik, semua sel dan organ badan memerlukan air. Berikut antara sebab mengapa kita perlu mengambil air secukupnya setiap hari
1
,
2
,
3
,
4
,
5
:

1. Melancarkan sendi

Rawan, yang terdapat pada sendi dan cakera tulang belakang, mengandungi sekitar 80% air.

Dehidrasi berpanjangan boleh mengurangkan keupayaan menyerap kejutan sendi, punca
sakit sendi.

2. Membentuk air liur, salah satu kebaikan minum air

Air liur membantu mencerna makanan dan memastikan mulut, hidung dan mata sentiasa lembap, sekali gus mencegah geseran dan gangguan fungsi.

Minum air juga dapat menjaga kebersihan mulut. Pengambilan air kosong berbanding minuman manis turut mengurangkan risiko
kerosakan gigi.

3. Hantar oksigen ke seluruh badan

Darah terdiri daripada 90% air dan ia berfungsi membawa oksigen ke bahagian badan yang berlainan. Oleh sebab itu, pengambilan air mencukupi sangat penting!

4. Tingkatkan kesihatan dan kecantikan kulit, antara kebaikan minum air

Jika anda mengalami dehidrasi, kulit menjadi lebih terdedah kepada gangguan kulit serta
kedutan pramatang.

5. Melindungi otak, saraf tunjang dan tisu sensitif lain

Dehidrasi boleh menjejaskan struktur dan fungsi otak, yang terlibat dalam pengeluaran hormon dan
neurotransmitter
.

Mengalami dehidrasi untuk tempoh yang panjang boleh menjejaskan cara pemikiran dan pertimbangan diri.

6. Mengawal suhu badan

Air yang tersimpan di lapisan tengah kulit datang ke permukaan kulit sebagai peluh apabila badan menjadi panas. Apabila menyejat, ia menyejukkan badan.

7. Diperlukan saluran pernafasan

Apabila dehidrasi,
saluran pernafasan
 disekat oleh badan bagi meminimumkan kehilangan air. Ini boleh memburukkan keadaan asma dan alahan.

Kebaikan minum air #8. Penting untuk sistem penghadaman

Usus memerlukan air untuk berfungsi dengan baik.

Dehidrasi boleh menyebabkan
masalah penghadaman
 seperti sembelit dan perut berasid. Ini meningkatkan risiko pedih ulu hati dan ulser perut.

9. Cegah kerosakan buah pinggang

Buah pinggang mengawal cecair dalam badan. Air yang tidak mencukupi boleh menyebabkan
batu karang
 dan masalah lain.

Manfaat lain pengambilan air secukupnya adalah:

Membersihkan sisa badan

Mengekalkan tekanan darah

Memudahkan penyerapan mineral dan nutrien dalam tubuh

Meningkatkan prestasi semasa bersenam

Membantu
penurunan berat badan

7 cara minum air yang betul

Walaupun anda sedar pentingnya untuk kekal terhidrat, tetapi untuk melakukannya kadangkala sukar.

Berikut adalah 7 cara mudah untuk minum lebih banyak air
6
,
 7
,
8
,
9
:

1. Tambahkan perasa

Air kosong sememangnya membosankan. Tetapi jangan jadikan ia sebagai alasan untuk tidak meminum air.

Tambah buah ke dalam air anda seperti lemon, limau dan oren. Timun, tembikai dan strawberi juga merupakan pilihan yang lazat.

Baca juga:

2. Pesan sesuatu yang pedas

Menambah potongan cili dalam hidangan mendorong anda untuk mendapatkan lebih banyak air semasa makan. Cili yang pedas juga boleh
meningkatkan metabolisme
 badan.

3. Minum air sebelum dan selepas bangun tidur

Cara mudah untuk meningkatkan pengambilan air adalah dengan minum segelas selepas bangun dan sebelum tidur.

Antara
kebaikan minum air kosong selepas bangun tidur
 adalah ia akan menyegarkan tubuh anda dan meningkatkan kewaspadaan diri.

Manakala minum air sebelum tidur boleh menghalang daripada bangun dengan mulut kering dan
nafas berbau
.

Cara minum air yang betul #4. Anggap ia pembuka selera

Pengambilan segelas air sebelum makan boleh membantu anda
mengurangkan berat badan.
 Ia juga akan mengurangkan risiko untuk terlebih makan.

5. Sentiasa dalam bekalan

Membawa bekalan air di dalam botol sangat membantu untuk kekal terhidrat.

Simpan botol air di
dalam kereta,
 di atas meja anda atau di kawasan lain yang anda kerap menghabiskan masa.

6. Dapatkan penapis air

Di kebanyakan negara luar, kebanyakan air paip selamat untuk diminum. Berbeza dengan di Malaysia yang biasanya mengamalkan minum air masak, yang dididih menggunakan pemanas air seperti cerek.

Namun jika ingin terus minum air daripada paip, mungkin anda boleh pertimbangkan untuk membeli penapis air
10
.

Terdapat banyak pilihan penapis air di pasaran dan antara pilihan terbaik adalah memasang
penapis air alkali berion
.

Dengan penapis air alkali berion ini, air minuman anda bebas daripada 19 bahan berbahaya di dalam air paip biasa, bakteria dan zarah virus.

Ia menghasilkan air terion beralkali, berasid lemah dan tulen, paling penting selamat untuk diminum seisi keluarga.

Selain meningkatkan rasa air, kebaikan minum air daripada penapis air berion ini juga adalah ia menawarkan manfaat antioksidan. Malahan air berasid lemah yang terhasil mempunyai nilai pH >7, menjadikan ia lembut
pada kulit.

Menggunakan penapis air juga lebih murah dan lebih mesra alam daripada membeli air botol, yang selalunya tidak berbeza dengan air paip.

7. Segelas air setiap 1 jam, antara cara minum air yang betul

Jika terlalu sibuk, apa kata anda tetapkan penggera (
alarm
) sebagai peringatan untuk minum air setiap satu jam. Kaedah ini dapat memastikan pengambilan air harian anda konsisten sepanjang hari.

Kesimpulannya

Kini anda sudah mengetahui kebaikan minum air yang secukupnya dan ia penting untuk kesihatan keseluruhan.

Jadi sebaiknya, amalkan pengambilan air mengikut keperluan bagi mengelakkan
risiko dehidrasi
 yang boleh menjejaskan kesihatan tubuh anda.


Buah Pinggang Rosak? Ini 4 Penyakit Utama Yang Menyebabkan Ginjal Tak Dapat Berfungsi!

Buah pinggang merupakan salah satu organ badan yang sangat penting. Antara punca buah pinggang rosak yang lazim ialah kecederaan fizikal atau penyakit seperti diabetes dan tekanan darah tinggi.

Buah pinggang dikatakan rosak apabila 85% hingga 90% fungsinya telah hilang. Pada waktu ini, buah pinggang tidak dapat lagi menjalankan tugasnya dengan baik.

Namun, tanda kerosakan buah pinggang sukar untuk dikenal pasti. Disebabkan organ ini mempunyai daya tahan yang tinggi,
simptom hanya akan mulai muncul apabila buah pinggang sudahpun rosak.

Sebarang kerosakan pada buah pinggang tidak berlaku dalam masa sehari. Malah, organ ini hanya akan rosak setelah bertahun-tahun bertahan dengan gaya hidup yang tidak sihat.

Oleh sebab itu, tidak hairanlah ramai pesakit buah pinggang hanya akan merasai simptom ketika penyakit ini sudah menjadi serius.

Tetapi, apakah punca buah pinggang rosak? Mari ikuti penjelasan kami di dalam artikel di bawah.

Punca buah pinggang rosak

Ada banyak perkara yang boleh menyebabkan kerosakan buah pinggang.

Antara penyebabnya ialah pengaliran darah yang terbatas, kerosakan pada organ tersebut atau wujudnya
halangan pada saluran urinari.

Namun, ada beberapa kondisi atau penyakit yang boleh menjadi punca buah pinggang rosak
. Antaranya ialah:

1.
Tekanan darah tinggi

Tahukah anda, buah pinggang dan saluran darah kita sebenarnya saling bergantung antara satu sama lain? Bahan buangan dari darah dikumuhkan dari badan dengan bantuan buah pinggang.

Namun, untuk menjalankan tugas ini, buah pinggang memerlukan banyak saluran darah. Apabila saluran darah ini rosak atau tercedera, penapis kecil yang terletak pada buah pinggang
tidak dapat berfungsi dengan baik.

Inilah sebabnya mengapa tekanan darah tinggi merupakan antara punca buah pinggang rosak yang utama.

Lama-kelamaan, tekanan darah tinggi boleh menyebabkan saluran darah di sekeliling buah pinggang untuk menyempit dan mengeras.

Akibatnya, buah pinggang akan jadi semakin lemah kerana salur darah di sekelilingnya rosak secara perlahan-lahan.

Bukan itu sahaja, buah pinggang juga mempunyai tugas yang tersendiri dalam mengekalkan tekanan darah seseorang. Jika ia rosak, badan akan menghadapi kesukaran untuk mengekalkan tekanan darah dalam paras yang normal.

2.
Diabetes boleh menyebabkan buah pinggang rosak

Penyakit diabetes berlaku apabila badan anda
tidak dapat membuat atau menggunakan hormon insulin yang mencukupi.

Salah satu fungsi insulin adalah mengawal jumlah gula dalam darah. Tanpa hormon ini, sukar untuk tubuh mengawal kadar gula dalam badan.

 Tahap gula yang tinggi di dalam badan boleh mencetuskan pelbagai masalah pada jantung, buah pinggang, mata dan otak. Lama-kelamaan, perkara ini juga boleh
menyebabkan kerosakan pada buah pinggang.

Apabila diabetes tidak dikawal, tahap gula dalam darah akan meningkat naik. Kondisi ini
dikenali sebagai hiperglisemia
 dan boleh merosakkan banyak bahagian badan.

Sama seperti
tekanan darah tinggi
, diabetes juga boleh merosakkan saluran darah dan saraf pada kawasan buah pinggang. Tanpa bekalan darah yang mencukupi, buah pinggang akan rosak dan
tidak dapat berfungsi dengan baik.

3.
Kegagalan jantung dan kegagalan buah pinggang

Tahukah anda,
penyakit jantung
 boleh menyebabkan masalah buah pinggang? Malah,
penyakit jantung
 juga merupakan antara punca kematian yang lazim dalam kalangan
individu yang sedang menjalani dialisis.

Apabila jantung mengalami kegagalan, buah pinggang juga boleh mendapat kemerosotan dari segi fungsi. Bukan itu sahaja, sakit jantung juga boleh menyebabkan penyakit buah pinggang kronik.

Tetapi, bagaimanakah perkara ini berlaku? Penghidap penyakit jantung tidak dapat mengepam darah dengan cara yang betul. Akibatnya, jantung pesakit akan dipenuhi dengan darah.

Pada masa yang sama, salur darah utama yang menuju ke buah pinggang akan mengalami peningkatan tekanan. Tekanan ini akan menyebabkan salur darah tersumbat dan mengurangkan bekalan darah kepada buah pinggang.

4.
Penyakit kanser

Kanser juga boleh menjadi punca kerosakan buah pinggang, salah satunya
ialah kanser buah pinggang.
 Sama seperti kebanyakan kanser yang lain, penghidap kanser ini mungkin tidak akan mengalami sebarang tanda atau simptom awal.

Malah, kanser buah pinggang juga selalunya ditemui secara tidak sengaja ketika pesakit melakukan imbasan pada kawasan perut disebabkan masalah kesihatan lain.

Kajian menunjukkan ada kaitan di antara kanser buah pinggang dan penyakit buah pinggang.
Malah, mereka yang mengalami kerosakan buah pinggang juga didapati berisiko untuk menghidap kanser disebabkan dialisis yang berpanjangan dan pengambilan ubat-ubatan.

Kesimpulan

Sebenarnya, ada banyak lagi punca buah pinggang rosak yang tidak digariskan di dalam artikel ini.

Sebagai contoh, darah beku atau kolesterol pada kawasan buah pinggang,
penyakit glomerulonephritis
, jangkitan, ubat-ubatan dan juga
penyakit imun seperti Lupus
 juga boleh menjadi punca buah pinggang rosak.

Kegagalan buah pinggang sukar untuk dikesan awal atau dicegah. Namun, dengan penjagaan yang betul, risiko kerosakan buah pinggang dapat dikurangkan.

Sebagai contoh, pastikan anda peka dengan ubat-ubatan yang diambil untuk mengawal kesakitan. Ubat tahan sakit ini jika diambil dengan terlalu banyak boleh menyebabkan kerosakan buah pinggang.

Akhir sekali, pastikan anda bekerjasama dengan doktor untuk mengawal masalah buah pinggang yang dialami. Jangan lupa makan ubat terutamanya jika anda menghidap penyakit seperti diabetes dan tekanan darah tinggi.


Asid Urik Tinggi Dalam Badan Punca Penyakit Gout, Ia Paling Banyak Menyerang Kaum Lelaki!

Gout adalah sejenis
keradangan artritis
 yang berkaitan dengan
hiperurisemia
. Ia berlaku apabila terdapat asid urik yang tinggi dalam peredaran darah yang menyebabkan kristal urat wujud di dalam tisu sendi.

Simptom muncul  secara tiba-tiba dan dalam sekelip mata. Ia datang dengan rasa sakit yang menyakitkan, kemerahan, dan
 pembengkakan sendi
. Berikut adalah punca yang menyebabkan tahap asid urik tinggi.

7 faktor asid urik tinggi, yang menjadi punca gout

1. Masalah buah pinggang

Tahap asid urik yang lebih tinggi berlaku apabila
buah pinggang
 anda tidak menghilangkannya dengan cekap. Ini mungkin disebabkan oleh ginjal yang tidak berfungsi atau pengaruh oleh metabolit dan ubat tertentu.

2. Tinggi protein

Kajian menunjukkan bahawa setiap pengambilan hidangan daging setiap hari meningkatkan risiko gout sebanyak 21%.

Dalam kajian reka bentuk silang, kesan memakan beberapa makanan yang kaya dengan purin seperti hati lembu dan kacang soya telah diselidik. Keputusan menunjukkan bahawa pengambilan semua makanan ujian menyebabkan peningkatan kadar asid urik dalam darah.

3. Fruktosa

Pengambilan makanan tinggi fruktosa dalam makanan dan minuman meningkatkan pengeluaran inosin dan purin. Fruktosa juga bersaing dengan asid urik untuk rembesan di buah pinggang.

Fruktosa dengan cepat meningkatkan tahap asid urik kerana ia mengaktifkan enzim yang memecah
adenosin trifosfat (
ATP) ke dalam
adenosin monofosfat
 (AMP) (fruktokinase dan adenosin deaminase), yang mengakibatkan peningkatan pengeluaran inosin.

Di samping itu, fruktosa merangsang sintesis asid urik dari prekursor asid amino, seperti gliserin.

4. Diuretik

Diuretik adalah salah satu punca utama
hiperurisemia
sekunder. Ubat-ubatan meningkatkan tahap asid urik dalam darah dengan peningkatan penyerapan semula asid urik dan/atau penurunan rembesan asid urik.

5. Obesiti

Menurut kajian epidemiologi berasaskan populasi, obesiti mengakibatkan peningkatan risiko mengembangkan hiperkuremia. Sekiranya anda berlebihan berat badan, tubuh menghasilkan lebih banyak asid urik. Akibatnya, buah pinggang menghadapi lebih kesukaran untuk menghilangkan asid urik.

Tahap asid urik dalam darah berkait rapat dengan tahap leptin. Oleh kerana individu obesiti mempunyai tahap leptin yang lebih tinggi, ia mungkin dikaitkan dengan perkembangan hiperurisemia dalam obesiti.

6. Jantina lelaki dan hormon seks

Lelaki mempunyai paras asid urik darah yang lebih tinggi berbanding wanita dan lebih berisiko untuk mendapat gout.

Estrogen diperlukan untuk penghapusan normal urat melalui buah pinggang. Semasa tempoh selepas menopause, wanita mempunyai kandungan asid urik yang sama seperti lelaki yang sama umur, menunjukkan bahawa estrogen rendah mungkin menyebabkan
hiperurisemia
 (
keadaan asid urik yang berlebihan di dalam darah).

7. Peningkatan umur

Kandungan asid urik dalam darah meningkat seiring dengan pertambahan usia. Lazimnya, gout juga meningkat kira-kira empat kali ganda kepada 4.1% pada usia 75 tahun.


Lelaki 'Parking' Batang Zakar Ke Atas Atau Ke Bawah Masa Pakai Seluar Dalam?

Buat anda yang mungkin belum tahu, ada banyak bentuk zakar lelaki dan ia berbeza mengikut individu. Variasi ini pula bakal mempengaruhi cara orang lelaki memposisi batang zakar mereka apabila memakai seluar dalam. Adakah ia benar?

Untuk mendapatkan lebih banyak informasi tentang Kesihatan Lelaki, sila dapatkannya
di sini
.

Variasi bentuk zakar lelaki yang wujud

Manusia diciptakan berlainan antara satu sama lain dari segenap aspek fisiologi,
 tidak terkecuali juga zakar lelaki
yang amat penting untuk sistem dan proses perkumuhan serta pembiakan.

Pun begitu, anda tidak perlu khuatir kerana semua jenis serta bentuk zakar masih normal kecuali jika wujud kondisi kesihatan yang
mengakibatkan perubahan drastik pada alat sulit
lelaki ini.

Berikut adalah beberapa jenis alat kelamin lelaki yang berbeza bergantung kepada masing-masing:

Zakar lurus dan tegak

Melengkung ke tepi

Melengkung ke atas

Melengkung ke bawah

Bentuk zakar lelaki kepala besar, badan kecil

Kepala kecil, badan besar

Seperti mana yang telah kami nyatakan juga, semua jenis di atas ini adalah normal serta tidak akan menjejaskan aspek perkumuhan serta pembiakan kecuali jika wujud
masalah pada zakar seperti kondisi Peyronie
 atau sebarang isu alat kelamin yang lain.

Cuma, ia mungkin mempengaruhi cara memposisi ‘senjata’ lelaki apabila memakai seluar dalam. Persoalannya, adakah posisi tersebut itu penting dan memberi pengaruh besar pada alat sulit?

Posisi zakar apabila pakai seluar dalam

Sebenarnya, perkara ini mungkin tidak sering difikirkan atau dilakukan oleh lelaki kerana mereka menganggap bahawa ia adalah sesuatu yang natural dan tidak pula memberi sebarang
 kesan buruk dalam jangka masa panjang
 terhadap kesihatan alat kemaluan!

Disebabkan itu pula, mereka tidak kisah untuk
parking
batang zakar mereka ke arah mana sekali pun asalkan rasa selesa. Namun,
persepsi ini mungkin akan berubah apabila ia berereksi
.

Ketika ia mula menegang dan membesar, lelaki itu akan mula mengubah posisi alat sulit di dalam seluar dalam mereka dalam usaha membebaskan ia daripada kesakitan akibat kesempitan ruang.

Lelaki mungkin kurang tahu atau peduli tentang situasi ini kerana di dalam kebanyakan kes dan masa,
zakar akan berereksi tatkala mereka
 tidak mengenakan seluar, bagi tujuan kencing serta seks.

Begitu juga dengan bentuk zakar lelaki. Ketahuilah bahawa turut wujud posisi paling sesuai untuk setiap jenis atau bentuk alat kemaluan agar ia lebih selesa disimpan di dalam seluar dalam.

Dalam erti kata lebih mudah, anda mungkin salah cara
parking
selama ini! Jadi, bagaimana cara yang betul?

Jadi, mana satu posisi yang paling bagus?

Meskipun sehingga kini masih tiada kajian saintifik yang menjelaskan posisi paling bagus untuk batang zakar ketika pakai seluar dalam, namun anda masih tidak boleh pandang enteng perkara ini dalam usaha
mendapatkan kepuashatian pada tahap maksimum
!

Prinsipnya, tidak wujud cara benar atau salah untuk
 posisi zakar di dalam seluar dalam
 kerana ia bergantung kepada kebiasaan atau keselesaan masing-masing yang sudah pasti akan berbeza.

Individu cenderung untuk memilih posisi yang dirasakan ideal untuk mereka senang menjalankan aktiviti seharian di samping tidak memberi kesan kepada aspek perkumuhan atau pembiakan.

Namun, anda juga perlu memberi perhatian kepada jenis dan bentuk zakar anda. Caranya, cuba berbaring menelentang dan perhatikan ke mana
arah alat sulit anda itu pergi secara semula jadi
.

Sudut zakar itu pergi adalah arah yang paling bagus untuk anda ikut ketika memakai seluar dalam. Jika ia cenderung untuk ke atas, maka letaklah menghala ke atas dan begitu juga jika ia ke arah lain.

Jadi, posisikan zakar anda apabila pakai seluar dalam sesuai dengan jenis dan bentuk zakar lelaki!

Pakai seluar dalam tepat untuk zakar sihat!

Jangan pula hanya fokus pada jenis dan bentuk zakar sahaja ya! Kaum Adam juga perlu tahu
 sama ada seluar dalam yang dipakai
 itu adalah sesuai, selamat dan sihat untuk alat kelamin anda.

Baca lagi artikel berkaitan:

Boxer VS Seluar Dalam, Yang Mana Lebih Bagus Untuk Dapatkan Sperma Berkualiti?

Bongkar 5 Mitos Tentang Sperma, Paling Popular Adalah Seluar Dalam, Apa Kaitannya?

Ketahuilah bahawa
seluar dalam yang terlalu ketat
 itu akan mengakibatkan iritasi pada kulit zakar, meningkatkan risiko masalah ereksi dan ejakulasi selain menjejaskan produktiviti sperma.

Agar testis mampu menghasilkan
 sperma yang berkuantiti dan berkualiti tinggi
, ia memerlukan ruang dan suhu yang sesuai. Jadi, seluar dalam yang ketat juga adalah musuh ketat bagi lelaki.

Konklusinya, sila kenal dengan jenis dan bentuk zakar lelaki sendiri agar tidak lagi salah
parking
!


Apakah Itu Hiperglisemia? (Ia Berkaitan Dengan Bacaan Gula Dalam Darah)

Apakah itu hiperglisemia?
Gula dalam darah tinggi (hiperglisemia)
memberi kesan kepada orang yang menghidap diabetes
.

Beberapa faktor boleh menyumbang kepada hiperglisemia pada orang yang menghidap kencing manis, termasuk pilihan makanan dan pilihan aktiviti fizikal, penyakit, ubatan bukan diabetes,
atau meninggalkan atau tidak mengambil ubat yang menurunkan glukosa
.

Adalah penting untuk merawat apakah itu hiperglisemia, kerana jika tidak dirawat, hiperglisemia boleh menjadi teruk dan membawa kepada komplikasi yang serius yang memerlukan penjagaan kecemasan, seperti koma diabetik.

Dalam jangka panjang, hiperglisemia berterusan, walaupun tidak teruk, boleh membawa kepada komplikasi yang mempengaruhi mata, buah pinggang, saraf dan jantung.

Simptom

Gejala-gejala bagi penyakit apakah itu hiperglisemia
adalah:

Peningkatan rasa dahaga

Sakit kepala

Masalah menumpukan perhatian

Penglihatan kabur

Kencing yang kerap

Keletihan (rasa lemah, letih)

Pengurangan berat

Gula darah lebih daripada 180 mg / dL

Gula darah yang berterusan tinggi boleh menyebabkan:

Jangkitan faraj dan kulit

Penyembuhan sor dan luka yang perlahan

Penglihatan yang lebih teruk

Kerosakan saraf menyebabkan kaki yang sejuk serta menyakitkan atau tidak sensitif, kehilangan bulu di bahagian sendi bawah, atau disfungsi erektil

Masalah perut dan usus seperti sembelit kronik atau cirit-birit

Kerosakan pada mata, saluran darah, atau buah pinggang

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bilakah saya harus berjumpa doktor?

Anda harus menghubungi doktor anda jika ada yang berikut:

Anda mengalami cirit-birit berterusan atau muntah, tetapi anda boleh mengambil beberapa makanan atau minuman

Anda mempunyai demam yang bertahan lebih dari 24 jam

Glukosa darah anda adalah lebih daripada 240 mg / dL (13 mmol / L)
 walaupun anda telah mengambil ubat diabetes anda

Anda mempunyai masalah mengekalkan glukosa darah anda dalam lingkungan yang dikehendaki

Hubungi bantuan kecemasan jika:

Anda sakit dan tidak boleh menyimpan apa-apa makanan atau cecair, dan
tahap glukosa darah berterusan di atas 200 mg / dL (11.1 mmol / L) dan anda mempunyai keton dalam air kencing anda

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.

Setiap tubuh manusia bertindak dengan berbeza.

Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah itu hiperglisemia – Gula dalam darah anda boleh meningkat jika anda:

Meninggalkan atau terlupa insulin atau ubat penurun glukosa oral

Makan terlalu banyak gram karbohidrat untuk jumlah insulin yang anda ambil, atau makan terlalu banyak karbohidrat secara umumnya

Mempunyai jangkitan

Adakah sakit

Di bawah tekanan

Menjadi kurang aktif atau kurang bersenam berbanding biasa

Mengambil bahagian dalam aktiviti fizikal yang berat, terutamanya apabila tahap gula dalam darah anda tinggi dan paras insulin rendah

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah
hiperglisemia
didiagnosis?

Doktor anda menetapkan sasaran gula darah anda
.

Bagi kebanyakan orang yang menghidap kencing manis, Mayo Clinic secara amnya mengesyorkan sasaran paras gula darah iaitu:

Antara 80 dan 120 mg / dL (4 dan 7 mmol / L) untuk orang yang berusia 59 tahun dan lebih muda yang tidak mempunyai keadaan perubatan yang lain

Antara 100 dan 140 mg / dL (6 dan 8 mmol / L) untuk orang berumur 60 tahun ke atas, mereka yang mempunyai keadaan perubatan lain, seperti jantung, paru-paru atau penyakit ginjal, atau mereka yang mempunyai sejarah gula darah rendah (hipoglisemia) atau yang mengalami kesulitan mengenali gejala hipoglisemia

Julat gula sasaran anda mungkin berbeza, terutamanya jika anda hamil atau anda mengalami komplikasi diabetes.

Julat gula darah sasaran anda mungkin berubah apabila anda semakin tua.

Kadang-kadang, mencapai sasaran gula darah target anda adalah satu cabaran.

Bagaimanakah apakah itu
hiperglisemia
dirawat?

Sekiranya anda menghidap kencing manis dan
 memerhatikan tanda-tanda awal gula darah tinggi
, uji gula darah anda dan hubungi doktor.

Mereka boleh mengesyorkan perubahan berikut:

Minum banyak air. H20 membantu menghilangkan gula berlebihan dari darah anda melalui air kencing, dan membantu anda mengelakkan dehidrasi

Bersenam lebih. Bersenam boleh membantu menurunkan gula darah anda. Tetapi dalam keadaan tertentu, ia dapat membuat gula darah menjadi lebih tinggi. Tanya doktor anda jenis senaman yang sesuai untuk anda

Awas: Jika anda mempunyai diabetes jenis 1 dan gula darah anda tinggi, anda perlu memeriksa air kencing anda untuk keton. Apabila anda mempunyai keton, maka TIDAK pada senaman. Sekiranya anda mempunyai diabetes jenis 2 dan gula darah anda tinggi, anda mesti memastikan bahawa anda tidak mempunyai keton dalam air kencing anda dan anda terhidrat dengan baik. Kemudian doktor anda mungkin memberi anda OK untuk bersenam dengan berhati-hati selagi anda merasa mampu

Tukar tabiat makan anda. Anda mungkin perlu berjumpa dengan ahli diet untuk mengubah jumlah dan jenis makanan yang anda makan

Tukar ubat. Doktor anda boleh menukar jumlah, masa, atau jenis ubat diabetes yang anda ambil. Jangan buat perubahan tanpa berbincang dengan mereka terlebih dahulu

Sekiranya anda mempunyai diabetes jenis 1
 dan gula darah anda lebih daripada 200 mg / dL, doktor anda mungkin memerlukan anda untuk menguji air kencing atau darah anda untuk keton.

Hubungi doktor anda jika gula darah anda lebih tinggi daripada matlamat rawatan anda.


Bolehkah Produk Kolagen Mencantikkan Kulit?

Pergilah ke mana sahaja farmasi dan kedai makanan kesihatan dan anda akan temui pelbagai produk suplemen kolagen/collagen untuk kecantikan. Terdapat dalam bentuk tablet, cecair, serbuk atau krim dan digilai ramai kerana keberkesanannya yang diakui ramai wanita. Pun begitu, apa sebenarnya kolagen ini dan adakah ia benar-benar berbaloi untuk diambil?

Apa itu kolagen

Kolagen adalah sejenis protein yang diperlukan dalam pembentukan kulit, rambut, kuku, tisu penyambung, kartilag, tulang dan sendi. Diperbuat daripada beberapa jenis amino asid, kolagen membentuk 30% daripada protein dalam badan.

Kolagen memberikan kekuatan kulit dan keanjalan, dan menjadikan kulit muda kelihatan lebih gebu dan kurang berkedut. Kolagen juga adalah tisu yang memegang ligamen, sendi dan tulang bersama. Sesetengah kolagen juga bertindak sebagai lapisan pelindung untuk organ dalam badan, seperti buah pinggang.

Kolagen dan penuaan

Dengan penuaan, penghasilan kolagen berkurangan menyebabkan kedutan, garis halus dan kulit kering. Pendedahan kepada faktor seperti cahaya UV, diet tinggi gula atau merokok juga boleh mengurangkan tahap kolagen. Di samping kulit yang kelihatan lebih tua, kekurangan kolagen boleh menyebabkan tendon dan ligamen yang kaku dan bengkak.

Kehilangan kolagen bermula pada umur 25 tahun, dan dianggarkan hampir 30% kolagen akan hilang menjelang usia 45 tahun. Lelaki bagaimanapun mempunyai kulit yang lebih tebal berbanding wanita dan oleh itu, mempunyai kolagen yang lebih padat. Jadi, walaupun perempuan dan lelaki kehilangan kolagen pada kadar yang sama, kulit wanita kelihatan lebih cepat menua kerana sebab ini dan pengurangan mendadak selepas menopaus.

Bolehkah produk kolagen membantu kulit anda?

Terdapat dakwaan bahawa penggunaan krim kolagen boleh menggalakkan perkembangan kolagen dalam kulit, lantas mengurangkan tanda penuaan. Pun begitu, terdapat terlalu sedikit data yang dapat mendokong dakwaan ini terutamanya kerana molekul kolagen terlalu besar untuk diserap melalui kulit.

Pengambilan suplemen atau makanan tambahan kolagen pula masih diperdebatkan dalam kalangan pakar kesihatan. Namun didapati lebih berkesan berbanding produk kolagen luaran. Dalam satu kajian yang membabitkan 114 wanita berumur 45 hingga 65 tahun yang mengambil suplemen kolagen selama lapan minggu, terdapat penurunan dalam kedutan wajah sebanyak 20%.

Pun begitu, pakar kesihatan masih mempersoalkan kejujuran penemuan saintifik sebegini yang kebiasaannya dalam kajian yang ditaja pengeluar kolagen. Antara sebab lain pengambilan kolagen masih diperdebatkan manfaatnya adalah kerana kolagen adalah protein yang dipecahkan dalam usus semasa proses pencernaan kepada molekul yang lebih kecil seperti peptida dan seterusnya asid amino. Terdapat sedikit bukti bahawa mengambil kolagen boleh bertahan daripada pencernaan dan sampai ke kulit dalam kuantiti yang banyak untuk memberi kesan kepada struktur atau fungsi kulit.

Suplemen atau makanan tambahan kolagen hanya membekalkan asid amino yang mencukupi sebagaimana pengambilan protein lain, yang digunakan oleh badan untuk membuat kolagen sendiri.

Cara untuk meningkatkan kolagen tubuh

Oleh itu, cara yang terbukti untuk meningkatkan kolagen dalam tubuh sebenarnya adalah dengan memastikan anda mendapat protein yang mencukupi dalam diet harian anda. Ini termasuklah dengan memakan protein yang terdapat dalam daging, telur, ikan dan kacang. Selain itu, elakkan stres, tidur mencukupi, pengambilan makanan kaya dengan antioksidan, vitamin (terutamanya vitamin C) dan mineral juga dapat membantu.


Definisi

Apa itu Gastroparesis dan gangguan motiliti gaster?

Gastroparesis dan gangguan motiliti gaster adalah kondisi di mana kekejangan otot perut secara luar biasa menghalang kebolehannya untuk mencerna makanan. Apabila anda menghidapi penyakit ini, perut anda akan mengecut dan menghancurkan atau membawa makanan ke dalam usus seperti biasa. Makanan boleh terbentuk menjadi blok pepejal, mengakibatkan mual, muntah dan tersekat dalam perut.

Apakah kebarangkalian Gastroparesis dan gangguan motiliti gaster?

Golongan wanita muda dan pertengahan umur sering mengalami gastroparesis dan gangguan motiliti gaster idiopatik. Hal ini boleh diatasi dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Gastroparesis dan gangguan motiliti gaster?

Simptom gastroparesis dan gangguan motiliti gaster ialah:

Flatulens dan kembung

Sakit perut

Hipoglikemia atau paras gula luar biasa

Mual

Rasa kenyang setelah makan beberapa suap dan anoreksia

Hilang berat badan kerana kurang nutrien

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang sesuatu simptom, sila berjumpa doktor anda.

Bila saya harus berjumpa doktor?

Anda patut menghubungi doktor anda jika mengalami simptom dalam jangka masa yang panjang dan tidak reda. Setiap tubuh bertindak secara berbeza. Lebih baik anda berbincang dengan doktor anda mengenai apa yang terbaik untuk situasi anda.

Punca

Apakah punca Gastroparesis dan gangguan motiliti gaster?

Punca gastroparesis dan gangguan motiliti gaster masih tidak diketahui. Walau bagaimanapun, saintis mengatakan bahawa gastroparesis and gangguan motiliti gaster disebabkan oleh kecederaan pada saraf perut. Saraf ini boleh jadi rosak kerana anda ada kencing manis atau pernah menjalani pembedahan perut.

Selain itu, penyalahgunaan ubat tidur, perencat kalsium, ubat kimoterapi serta endokrin atau penyakit imun, juga antara penyebab gastroparesis dan gangguan motiliti gaster.

Faktor-faktor Risiko

Apakah yang meningkatkan risiko saya kepada Gastroparesis dan gangguan motiliti gaster?

Terdapat banyak faktor risiko gastroparesis dan gangguan motiliti gaster, seperti:

Diabetes.

Pembedahan abdomen dan esofagus.

Jangkitan kuman (selalunya disebabkan oleh viral).

Beberapa ubat yang melambatkan proses pencernaan seperti ubat tidur.

Beberapa rawatan kanser seperti radioterapi atau kimoterapi.

Penyakit tisu perantaraan.

Penyakit neurologikal seperti Parkinson atau sklerosis berbilang.

Hipotiroidisme.

Tiada faktor risiko tidak bermakna anda bebas daripada penyakit ini. Ini antara faktor yang selalu terjadi dan hanyalah sebagai rujukan sahaja. Anda harus berunding dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gastroparesis dan gangguan motiliti gaster didiagnosis?

Terdapat beberapa ujian untuk mendiagnosis penyakit ini:

Ambil barium kontras pada bahagian atas gastrousus dan lihat bagaimana barium dapat melepasi perut.

Guna gastrousus endoskopi bahagian atas untuk melihat sama ada mukosa gaster normal atau tidak.

Ujian pernafasan.

CT

Bagaimana pesakit Gastroparesis dan gangguan motiliti gaster dirawat?

Pesakit diabetes perlu mengawal paras gula dalam darah  untuk mengurangkan simptom yang disebabkan oleh gastroparesis dan gangguan motiliti gaster. Anda patut membahagikan juadah anda dalam satu hari dan elakkan makanan yang berlemak, serat dan berbentuk pepejal untuk memudahkan pencernaan. Sekiranya rawatan ini tidak berkesan, doktor akan mempreskripsikan ubat rasangan otot abdomen seperti metoclopramid (REGLAN) dan erythromycin (Eryc, EES).

Jika anda mengalami rasa mual atau muntah, doktor akan mempreskripsikan ubat antiemetik seperti prochlorperazime (Compro), thiethylperazine dan diphenhydramine (Benadryl, Unisom). Jika pesakit tidak dapat menyerap sebarang makanan atau minuman, doktor akan melakukan prosedur pembedahan untuk memasukan tiub makanan ke dalam usus.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gastroparesis dan gangguan motiliti gaster?

Berikut merupakan perubahan cara hidup dan kaedah pengubatan sampingan yang boleh membantu anda mengatasi gasroparesis dan gangguan motiliti gaster :

Ikut arahan doktor, jangan guna ubat tanpa preskripsi atau berhenti mengambilnya tanpa kebenaran doktor.

Jadualkan pemeriksaan semula bagi mengawal perkembangan simptom dan juga kondisi kesihatan anda.

Kawal paras gula anda. Anda perlu menukar ubat diabetes atau insulin anda.

Elakkan makanan berlemak dan serat. Makanan berlemak termasuklah lemak sayur-sayuran, biskut, gula-gula, snek, makanan dimasak, mentega, susu dan krim. Makanan ini akan memburukkan lagi simptom anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Skizofrenia

Definisi

Apa itu Skizofrenia?

Skizofrenia ialah penyakit mental kronik yang mengakibatkan gangguan pemikiran yang serius. Cara berfikir pesakit skizofrenia menjadi berselerak dan terpisah daripada realiti. Kelajuan berfikir menjadi laju, perlahan atau terhenti dan memberi kesan kepada percakapan pesakit menjadi laju, perlahan atau tergagap. Ini juga menyebabkan pesakit hilang keupayaan berfikir, mengingat atau memahami permasalahan.

Pesakit skizofrenia lebih cenderung bertingkah laku dengan pelik kerana mendengar suara dan membayangkan perkara yang tidak benar (delusi), kecurigaan berlebihan (paranoid) dan lekas marah.

Skizofrenia adalah penyakit yang kronik, memerlukan rawatan seumur hidup.

Apakah kebarangkalian Skizofrenia?

Pesakit skizofrenia merupakan sekitar 1% daripada populasi; bermakna dalam setiap 100 orang, terdapat 1 pesakit skizofrenia. Bilangan pesakit lelaki dan perempuan adalah sama tetapi pesakit lelaki kebanyakannya mendapat skizofrenia di usia muda, iaitu daripada usia baligh hingga sekitar usia 25 tahun manakala pesakit perempuan dikesan mempunyai skizofrenia daripada usia 25 tahun dan ke atas.

Simptom-simptom

Apakah simptom-simptom Skizofrenia?

Simptom utama skizofrenia termasuklah:

Konflik dalam pemikiran, seperti kesukaran membuat keputusan

Kesukaran mengekspresikan diri dan menunjukkan emosi

Ketakutan pada tempat awam yang dipenuhi orang

Cara berfikir yang tidak normal:

Halusinasi, terutamanya halusinasi bunyi sama ada mendengar suara dengan jelas atau bunyi yang tidak jelas. Suara yang didengari mungkin dalam bentuk suara lelaki atau perempuan yang dikenali atau tidak. Suara tersebut mungkin menyuruh pesakit melakukan perkara yang tidak dikehendakinya seperti membunuh diri atau membunuh orang lain.

Paranoia, iaitu perasaan kewaspadaan yang berlebihan atau mempercayai dirinya mempunyai keupayaan istimewa atau mempercayai dirinya mempunyai penyakit tertentu walaupun tidak memiliki perkara tersebut.

Terdapat simptom yang tidak dinyatakan di atas. Jika anda mempunyai kerisauan tentang sebarang simptom, sila dapatkan saranan doktor.

Bila saya harus berjumpa doktor?

Pesakit dengan skizofrenia tidak tahu mereka mempunyai penyakit mental dan memerlukan rawatan. Jadi jika anda melihat orang yang anda sayangi mempunyai sebarang simptom mental atau perilaku aneh, bawa mereka ke hospital secepat mungkin, terutamanya ke hospital neurologi.

Pesakit mungkin membantah dan melarikan diri. Anda patut menghubungi hospital atau pakar neurologi untuk mengambil langkah yang tidak mendatangkan kecederaan kepada pesakit.

Punca

Apakah Punca Skizofrenia?

Hingga kini punca skizofrenia masih belum diketahui. Namun saintis percaya perkara berikut memainkan peranan:

Genetik: penyakit ini boleh diwarisi dalam keluarga

Faktor persekitaran: seperti virus dan masalah nutrisi selepas kelahiran

Perbezaan dalam struktur dan bahan kimia dalam otak

Faktor-faktor Risiko

Apakah yang meningkatkan risiko saya kepada Skizofrenia?

Terdapat banyak faktor risiko penyakit ini seperti:

Mempunyai saudara yang menghidap skizofrenia: Jika anda mempunyai saudara yang menghidap skizofrenia terutamanya ibu bapa atau adik-beradik, anda mempunyai risiko 10 kali ganda lebih tinggi berbanding orang lain

Jangkitan virus, keracunan, dan pemakanan tidak seimbang semasa dalam kandungan, terutamanya dalam 6 bulan pertama.

Anak daripada bapa yang sudah berusia

Menggunakan ubat perangsang atau perencat saraf sewaktu muda

Mempunyai penyakit autoimun

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Skizofrenia didiagnosis?

Apabila doktor mengesyaki seseorang mempunyai skizofrenia, mereka akan memeriksa rekod perubatan, pemeriksaan klinikal dan ujian yang dilakukan, termasuklah:

Ujian kiraan darah lengkap (Complete blood count) dan ujian darah lain boleh membantu menolak kemungkinan penyakit lain dengan simptom yang sama, begitu juga dengan mengukur kandungan alkohol dan dadah dalam darah. Doktor juga akan meminta ujian pengimejan dilaksanakan seperti MRI atau CT.

Penilaian psikologi: Pakar psikiatri akan menilai keadaan mental pesakit dengan memerhatikan penampilan dan kelakuan mereka selain bertanya tentang fikiran, mood, paranoia, halusinasi, dan penyalahgunaan dadah, serta kebarangkalian mereka bertindak ganas atau membunuh diri.

Bagaimana pesakit Skizofrenia dirawat?

Skizofrenia tidak boleh dirawat tetapi kebanyakan simptomnya boleh dirawat dengan ubat dan terapi tingkah laku kognitif (cognitive behavioral therapy).

Penyakit mental sering kali berlaku kepada pesakit yang mempunyai cara fikir yang salah atau berfikiran negatif dalam jangka masa yang lama. Doktor akan menggunakan terapi kognitif untuk membantu mengenal pasti tabiat tersebut. Pesakit kemudiannya akan menjalani terapi tingkah laku dan panduan latihan untuk mengelakkan cara fikir tersebut. Apabila pesakit tidak lagi berfikir dengan cara yang sama bermakna simptomnya telah disembuhkan.

Doktor mungkin menyarankan ubat anti neurotik harian untuk menghalang simptom delusi dan paranoia. Doktor juga akan menggunakan terapi psikososial untuk pesakit. Rawatan psikososial ialah terapi kaunseling, yang membantu pesakit dalam aktiviti harian dan aktiviti komuniti. Kumpulan sukarelawan di bawah bimbingan doktor juga akan mengajar anda atau orang yang anda sayangi kemahiran yang diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Skizofrenia?

Perubahan gaya hidup dan rawatan tambahan berikut mungkin membantu menangani penyakit ini:

Ambil ubat anda setiap hari seperti yang diarahkan doktor

Sertai program dan aktiviti yang disarankan seperti menyertai kumpulan sokongan.

Elakkan meminum alkohol kerana ia mengganggu kesan ubat

Jangan biarkan pesakit berada dalam keadaan tertekan. Stress, kurang tidur, pemakanan tidak seimbang dan kafein akan menyebabkan simptom berulang.

Hubungi doktor jika anda mendengar suara, menjadi paranoid atau mula berfikir secara abnormal.

Hubungi doktor jika anda kurang tidur atau mempunyai keinginan membunuh diri.

Jangan mengambil ubat walaupun ubat preskripsi tanpa memastikan dahulu dengan doktor anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Penjagaan Bayi Minggu ke-48

Perkembangan & Pelakuan

Perkembangan bayi anda

Jika bayi anda belum berjalan, bayi anda mungkin mengambil langkah pertama mereka tidak lama lagi. Jika tidak, jangan bimbang. Sesetengah bayi yang normal hanya mula berjalan pada usia 16 atau 17 bulan.

Pada minggu terakhir dari bulan yang kesebelas, bayi anda mampu untuk:

Berdiri sendiri dengan baik;

Berjalan dengan baik;

Menunjukkan kehendak dengan cara selain daripada menangis;

“Bermain bola” (menggolekkan bola kembali kepada anda);

Minum sendiri dari cawan

Menggunakan kosa kata yang tidak matang (bahasa meraban yang berbunyi seolah-olah sedang bercakap bahasa asing yang dibuat-buat);

Bertindak balas kepada arahan satu langkah tanpa gerak isyarat;

Berkata tiga atau lebih perkataan selain “mama” atau “dada”.

Sokongan untuk bayi anda

Seperti biasa, pastikan bayi anda mempunyai persekitaran yang selamat untuk berlatih kemahiran baru mereka. Ikut garis panduan kesesuaian tempat untuk kanak-kanak dan jangan pernah meninggalkan bayi anda tanpa pengawasan. Ini juga masa untuk bersiap sedia dengan kamera anda.

Tiada apa yang lebih membahagiakan daripada melihat bayi anda mengambil langkah pertama. Anda boleh menggalakkan bayi anda berjalan dengan berdiri atau melutut di hadapan mereka dan menawarkan tangan anda. Atau pegang kedua-dua tangan mereka dan biarkan mereka berjalan ke arah anda. Jika mereka seperti kebanyakan kanak-kanak, bayi anda akan mengambil langkah awal dengan tangan menghala ke tepi dan membengkok di siku, kaki mereka menghala ke luar dan perut ke hadapan manakala punggung mereka lebih ke belakang untuk keseimbangan.

Kesihatan & Keselamatan

Apa yang patut saya bincangkan dengan doktor?

Kebanyakan doktor tidak menjadualkan pemeriksaan yang kerap untuk bayi anda pada bulan ini memandangkan bayi pada usia ini tidak suka dipegang semasa pemeriksaan doktor. Malah bayi dengan keresahan terhadap orang asing
(stranger anxiety)
mungkin tidak menyukai doktor tersebut tidak kiralah betapa mesra layanan yang diberikan. Tapi hubungilah doktor jika terdapat sebarang kebimbangan yang tidak boleh anda tunggu sehingga temu janji bulan hadapan.

Apa yang patut saya tahu?

Anda patut mengetahui simptom cacar air. Beri perhatian jika terdapat bintik merah, terutamanya jika anda tahu bahawa anak anda telah terdedah kepada kanak-kanak lain dengan cacar air. Ia mengambil masa antara sepuluh hingga 21 hari selepas pendedahan untuk simptom muncul.

Simptom cacar air

Anda akan mendapati ruam gatal kecil berwarna merah yang berkembang menjadi lepuh yang penuh dengan cecair dengan dasar berwarna merah jambu, kemudian menjadi keruping coklat kering, mula pada tubuh dan kulit kepala dan kemudian merebak ke muka, lengan dan kaki. Bayi anda juga mungkin kelihatan lebih letih, tidak begitu lapar, dan mempunyai demam gred rendah.

Apakah yang perlu dilakukan jika bayi anda mendapat cacar air?

Anda boleh berunding dengan doktor anda dalam kes ini. Untuk mengelakkan jangkitan dan parut, bantu luka sembuh dengan memotong kuku bayi anda dan dengan mengawal mereka daripada menggaru atau mengusik bahagian yang terjejas. Sesetengah ibu bapa cuba sarung tangan kapas. Anda boleh melegakan gatal-gatal dengan memberikan bayi mandi sejuk dengan baking soda atau oatmeal dan menggunakan losyen calamine selepas itu. Anda boleh merawat demam dengan acetaminophen tetapi jangan pernah menggunakan aspirin.

Beritahu doktor anda jika simptom kelihatan lebih teruk daripada yang anda jangkakan. Simptom termasuklah:

Banyak lepuh besar;

Lepuh dalam mulut atau mata;

Jika bayi anda demam selama beberapa hari;

Kulit mereka bengkak, sakit apabila disentuh, atau sangat merah.

Kerisauan Saya

Apa yang mungkin saya risaukan?

Pada minggu terakhir bulan kesebelas, anda mungkin mempunyai banyak kebimbangan. Salah satu daripadanya adalah masalah dengan puting. Anda mungkin berasa teruk memisahkan bayi anda dengan sesuatu yang disukainya, tetapi pakar berkata sekarang adalah masa yang baik untuk mula memisahkan mereka daripada menghisap puting. Terdapat dua sebab untuk memberhentikan bayi anda daripada menghisap puting. Pertama, lebih lama bayi anda menggunakan puting, lebih sukar untuk menghentikannya. Tetapi satu lagi sebab untuk berhenti sekarang adalah kerana ini adalah permulaan fasa perkembangan pertuturan. Bayi anda akan menjadi kurang cenderung untuk bercakap jika terdapat sesuatu dalam mulut mereka pada sepanjang masa.

Memisahkan mereka daripada puting mungkin menjadi sukar. Anda perlu melakukannya secara beransur-ansur dengan mengehadkan kegunaan pada siang hari dan kemudian mengusahakan sehingga bayi anda tidak menggunakannya pada waktu malam. Anda juga boleh cuba menukarkan puting mereka dengan patung haiwan atau mainan.


Tanda-tanda Kemurungan

Kemurungan
 adalah gangguan emosi yang menyebabkan perasaan sedih dan kehilangan minat yang berterusan. Ia juga dipanggil gangguan kemurungan utama atau kemurungan klinikal yang mempengaruhi bagaimana perasaan anda, cara anda berfikir dan kelakuan yang membawa kepada pelbagai masalah emosi dan fizikal. Kemurungan bukan sekadar masalah emosi semata, malah ia mungkin memerlukan rawatan jangka panjang. Berikut adalah tanda-tanda kemurungan yang mungkin anda tidak sedar:

 Pelupa

Kajian menunjukkan kemurungan atau tekanan boleh meningkatkan tahap kortisol tubuh. Ia boleh mengecut atau melemahkan bahagian otak yang berkaitan dengan ingatan dan pembelajaran. Masalah ingatan yang berkaitan dengan kemurungan ini boleh menjadi satu masalah yang teruk terutamanya bagi individu dewasa yang berusia.

 Sakit belakang

Mendapat masalah sakit belakang yang tidak pernah hilang? Terdapat kajian yang mengatakan kemurungan boleh menjadi faktor untuk masalah sakit belakang yang kronik. Satu penyelidikan menunjukkan 42 % individu yang berhadapan dengan masalah sakit belakang mempunyai masalah kemurungan sebelum mula merasai sakit belakang. Malahan masalah kemurungan sering kali di pandang remeh kerana ia jarang di kaitan dengan kesakitan.

 Boros

Mengalami masalah perbelanjaan yang tidak terkawal? Mungkin ada merasai ia sebagai ‘terapi runcit’, namun, ia hanyalah penyelesaian jangka pendek yang tidak akan menyelesaikan masalah kemurungan yang dihadapi.

 Makan secara keterlaluan

Kemurungan yang dihadapi mungkin menyebabkan anda berasa tertekan. Dan makanan kebiasaannya menjadi pilihan disaat mengalami tekanan. Dan perlakuan ini cenderung untuk menimbulkan masalah kesihatan lain seperti obesiti.

 Keinginan seksual

Kemurungan mungkin menyebabkan anda kehilangan keinginan seksual. Namun terdapat juga individu yang menggunakan seks sebagai cara untuk menghadapi kemurungan atau tekanan. Peningkat pergaulan, obsesi seksual dan tingkah laku berisiko tinggi seperti seks tidak selamat boleh menjadi tanda kemurungan.

 Keletihan dan masalah tidur

Punca yang menyebabkan anda hilang keinginan untuk melakukan apa yang anda gemari adalah kerana anda berasa letih. Kemurungan biasanya menyebabkan kehilangan tenaga dan keletihan yang melampau yang akhirnya mengakibatkan berlakunya masalah tidur berlebihan. Malahan, kemurungan juga mempunyai kaitan dengan insomnia atau sebaliknya, yang boleh menjadikan keadaan semakin buruk.

 Bunuh diri

Berkeinginan untuk membunuh diri atau mempunyai fantasi tentang kematian adalah satu petanda serius yang perlu diberikan perhatian. Keinginan ini kerap timbul dalam kalangan individu lelaki dewasa. Kemurungan dan keinginan untuk membunuh diri adalah satu masalah berkaitan emosi yang tidak normal dan tidak boleh diambil mudah. Jika timbul pemikiran seperti ini, cara yang terbaik adalah dengan mendapatkan bantuan perubatan dengan segera.

Jika anda mengalami kemurungan, merawat masalah ini bukanlah sesuatu yang mudah. Ia bukanlah satu isu yang dapat dihindari dalam masa sehari. Sebaliknya, untuk merawat kemurungan memerlukan bantuan dan sokongan dari psikoterapi atau dengan pengambilan ubatan, yang dapat membantu membuatkan anda merasa lebih baik.

Seandainya anda mengalami simptom kemurungan, sila berjumpa doktor atau pakar kesihatan profesional untuk mendapatkan khidmat nasihat.


6 Cara Mudah Untuk Mengatasi Masalah Sendi

Apabila mempunyai masalah sendi, anda mungkin terhad daripada melakukan aktiviti yang disukai.

Malah anda mungkin perlu mengatasi kesakitan pada sendi itu dengan sebaiknya. Namun begitu, usah bimbang kerana terdapat banyak cara yang boleh anda lakukan untuk memastikan sendi dalam keadaaan sihat dan mengelak dari kecederaan.

Untuk mendapatkan lebih banyak info tentang Tulang/Otot, sila dapatkannya
di sini.

Bagaimana sendi dihasilkan?

Sendi terjadi apabila dua tulang bergabung bersama yang terdiri daripada lutut, pinggul dan bahu.

Apabila berlaku kecederaan dan masalah sendi, ia boleh menyebabkan kesukaran pergerakan. Kecederaan sendi boleh berlaku kepada sesiapa sahaja. Biasanya aktiviti fizikal boleh meningkatkan risiko kerosakan sendi ini.

Apabila anda semakin tua, tulang rawan mula lemah dan menjadi kasar.
Lama kelamaan kerosakan tulang rawan boleh menyebabkan osteoartritis.

Apa yang perlu anda lakukan untuk masalah sendi?

Untuk menjaga masalah sendi, berikut merupakan beberapa petua yang boleh membantu:

#1. Menggunakan perlindungan

Anda harus mempertimbangkan pendakap atau perlindungan
(padding
) sebagai kawan terbaik apabila melakukan sukan berimpak tinggi seperti bola sepak atau sukan yang memerlukan pergerakan berulang seperti meluncur.

Memakai pendakap adalah berguna untuk anda kerana ia memberi perlindungan kepada sendi.

#2. Buat pemanasan badan

Kebanyakan atlet profesional dan doktor memberi amaran agar tidak melangkaui pemanasan.
Pemanasan badan sebelum senaman
 membolehkan tubuh anda menyesuaikan diri dengan pergerakan dengan lebih lancar.

Luangkan masa anda untuk melakukan rutin pemanasan selama 5 hingga 10 minit sebelum bersenam.

#3. Jangan duduk atau berdiri terlalu lama

Duduk atau berdiri sepanjang hari adalah berbahaya kepada sendi anda. Duduk atau berdiri untuk masa yang lama akan membuatkan sendi mengunci dalam kedudukan tersebut.

Duduk terlalu lama juga akan memberi
tekanan pada tulang belakang dan pinggul anda.

Sementara itu, ketika berdiri pula ia akan menjejaskan sendi di pinggul, lutut, buku lali dan kaki. Ini mengurangkan pelinciran biasa sendi lalu menyebabkannya terkoyak.

#4. Kekalkan berat badan yang sihat

Mempunyai berat badan yang sihat tidak hanya membuat anda kelihatan hebat, malah ia juga akan mengurangkan tekanan pada sendi.

Jika anda obes, kehilangan berat badan
 boleh mengurangkan kesakitan sendi dan membolehkan pergerakan lebih banyak.

Satu kajian menunjukkan bahawa anda boleh mengurangkan risiko osteoartritis lutut sehingga 50% hanya dengan kehilangan sebanyak 5kg!

#5. Masalah sendi – Bina tulang yang kuat

Jangan lupa bahawa kalsium dan vitamin D memainkan peranan penting dalam meningkatkan sendi. Diet yang kaya dengan mineral penting akan membantu tulang anda menjadi lebih kuat dan
mengurangkan risiko osteoporosis.

Tidak sukar untuk mencari sumber mineral ini.
Anda boleh menemui kalsium dan vitamin D
 daripada produk tenusu, yogurt, brokoli, salmon dan lain-lain.

Anda juga boleh mendapatkan suplemen kalsium dengan saranan daripada doktor.

#6. Masalah sendi – Masukkan makanan yang sihat

Akhir sekali, membekalkan sayuran dan buah-buahan yang sesuai untuk diet harian adalah cara yang baik untuk menyerap pelbagai nutrien.

 Anda boleh memasukkan saderi dan lobak merah, bunga brokoli, hirisan lada benggala dan melon ke dalam makanan anda.

Menjaga kesihatan sendi  membolehkan anda menjadi lebih aktif dalam kehidupan dan kehidupan yang lebih bahagia.

Jika anda mengalami sebarang masalah dengan sendi, anda harus berjumpa doktor untuk mendapatkan rawatan.